Mile Aljetić najbolji akademac osme generacije Političke akademije - eTrafika\nMile Aljetić najbolji akademac osme generacije Političke akademije\n26/03/2015 4 min za čitanje\nDodjelom diploma polaznicima 8. generacije Političke akademije koju organizuje Institut za razvoj mladih i zajednice Perpetuum mobile Banjaluka, završena je obuka 20 mladih lidera iz Bosne i Hercegovine. Kao najbolji akademac izabran je student Pravnog fakulteta iz Banjaluke Mile Aljetić, koga je na akademiju delegirala Srpska demokratska stranka.\nNa svečanosti koja je upriličena u Piano baru hotela Bosna u Banjaluci pored polaznika akademije, prisustvovali su njihovi prijatelji, predavači i mentori. Organizatori su istakli značaj organizovanja ove Akademije koja postaje prepoznatljiva na području cijele Bosne i Hercegovine, pa i šire. Naglašeno je da su počeci bili teški u pogledu ostvarivanja kontakata i saradnje sa institucijama, pa i samim predavačima u okviru Akademije. Danas je situacija mnogo lakša, a činjenica da se određeni predavači pa i same institucije samoinicijativno javljaju za podršku i učešće u projektu, govori o značaju same Akademije. Prema riječima Ilije Trninića, direktora Instituta Perpetuum mobile, Politička akademija za mlade lidere je efikasan model obrazovanja mladih ljudi koji će donositi važne odluke u budućnosti.\n“Efikasnost ovog programa obuke dokazuje studija i istraživanje koje je pokazalo da postoje tri oblika neformalnog političkog obrazovanja mladih u BiH, od uvođenja parlamentarizma 1996. godine. Prvi oblik predstavljaju aktivnosti koje sprovode međunarodne institucije, drugi je onaj koji sprovode same političke partije, a treći oblik realizuju organizacije civilnog društva”, navodi on.\nPolitička akademija kao projekat krenula je od 2007. godine i realizuje se kroz pet modula. Do sada je kroz ovaj program obuke prošlo više od 170 mladih lidera iz 28 političkih partija i 39 gradova Bosne i Hercegovine. Projekat je imao podršku Olof palme centra, GT centra, Švajcarske ambasade u BiH, Kancelarije za javne odnose američke ambasade u BiH. Za narednu generaciju polaznika Akademije dogovorena je podrška jedne od agencija Ujedinjenih Nacija, a organizator priželjkuje podršku Evropske Unije.\n“Institut je uradio procjenu uspješnosti programa za period od 2007. do 2011. godine, a rezultati su pokazali da 30% akademaca već učestvuje u procesu odlučivanja i donošenja na različitim nivoima vlasti. Više od 70% polaznika je napredovalo unutar stranke, a trenutno u novom sazivu Narodne skupštine Republike Srpske učestvuju i dva bivša akademca”, kaže Trninić.\nPredstavnici političkih partija u BiH prepoznaju značaj Akademije tako što šalju mlade ljude da ih predstavljaju, potpisuju njihove preporuke, a učestvuju i na Akademiji kao predavači. Podršku Akademiji dao je i predsjednik Narodne skupštine Republike Srpske Nedeljko Čubrilović koji je i uručio diplome akademkinjama i akademcima.\n“Narodna skupština pokazala je svoju otvorenost time što je ukazala gostoprimstvo ovim mladim ljudima, a sa time i nastavljamo našu saradnju. Mislim da je vrijeme da u BiH ovakve stvari dolaze do izražaja i da mladi ljudi koji nisu opterećeni prošlošću preuzmu stvar u svoje ruke i počnu pristupati rješavanju problema realnog sektora, političkih i drugih tema na novi način”, kazao je on.\nKako i dolikuje, i ova generacija je izabrala onoga za koga su smatrali da se najbolje pokazao u radu ove Političke akademije. Za najboljeg akademca izabran je Mile Aljetić, student Pravnog fakulteta Univerziteta u Banjoj Luci kojeg je na akademiju delegirala Srpska demokratska stranka.\n“Smatram da je ovo možda i najbolja Akademija za političko obrazovanje mladog kadra iz političkih organizacija. Nezahvalno je ocjenjivati sam sebe, ali je velika čast biti najbolji akademac i ako kolege smatraju da sam ja u ovom momentu prvi među jednakima, ja im na tome mogu samo zahvaliti”, kaže Aljetić.\nOd svojih planova u bližoj budućnosti ističe završetak fakulteta, aktivno učešće u procesima neformalnog obrazovanja, a kao cilj sebi postavlja i učenje još jednog stranog jezika. O političkom angažmanu i vršenju konkretnih funkcija u nekim od institucija je rano za govoriti, ali od odgovornosti i izazova ne bježi.\nPrema obećanju organizatora, poziv za nove polaznike 9. generacije Političke akademije biće uskoro objavljen.\n“Formirana je i Alumni organizacija za bivše polaznike akademije, a na pomolu je i jedna diplomatska akademija. Mi nastavljamo i sa našim aktivnostima kroz učešće u koaliciji ‘Pod lupom’ kao jedan od šest partnera u procesu nadgledanja izbora i izbornog procesa u BiH. Tu su i druge aktivnosti vezane za međunarodnu saradnju, razmjenu, učešća na međunarodnim konferencijama, a za koji dan slijedi nam i KORA 3 tj. Konferencija omladinskog rada u Republici Srpskoj koja predstavlja svojevrsnu donatorsku konferenciju od koje želimo da najviše profitiraju omladinski centri u Republici Srpskoj”, istakao je Trninić.\nMile AljetićMiloš KovačevićPerpetuum mobile BanjalukaPolitička akademija\nDa bismo reagovali na diskriminaciju prvo je moramo prepoznati


Iz Zvezde se oglasili saopštenjem koje će podići veliku prašinu! - Infobrif\nIz Zvezde se oglasili saopštenjem koje će podići veliku prašinu!\nObjavljeno 13.06.2019. u 17:48\nNakon druge finalne utakmice Super lige Srbije, rezultat je 1:1, ali se borba na terenu iz brojnih razloga pretvorila u „rat saopštenjima“.\nNakon saopštenja Partizana, oglasili su se iz Crvene zvezde, ironično čestitaju rivalu na organizaciji druge utakmice, a pale su i teške reči.\nSaopštenje vam prenosima u celosti.\n„KK Crvena zvezda čestita pobedu KK Partizan NIS u drugoj utakmici finala Superlige Srbije i na „odličnoj organizaciji utakmice“ koja je odigrana u sredu. Klub poziva navijače Crvene zvezde da ispune dvoranu u subotu na utakmici koja počinje u 19 časova.\nKao klub nismo se oglašavali ni nakon prve utakmice finalne serije, iako smo imali mnogo razloga da budemo nezadovoljni suđenjem, koje je moglo direktno da utiče na krajnji ishod utakmice.\nUmesto toga, od početka finalne serije, a posebno nakon prve utakmice, naslušali smo se demagogije, namerno zamenjenih teza, neistina, dubokoumnih analiza o broju slobodnih bacanja i pritisaka na sudije i napada na ligu…\nKK Crvena zvezda mts čestita KK Partizan NIS i predsedniku tog kluba „na odlično organizovanoj utakmici“ u sredu 12.06.2019. godine koja je „ogolila“ sve, na prvom mestu licemerje tandema Mijailović – Trinkijeri, onih koji su se uživeli u ulogu „žrtava“ i nekakvih boraca za pravdu i čistotu srpske košarke“.\nValjda je jedan od vidova te borbe i morbidan „performans“ valjda samo jasan i duhovit onima sa iščašenim i poremećenim umom: venci, cveće i sveće koji su se „volšebno“ pojavili na drugoj utakmici finala, pa čak i na klupi KK Crvena zvezda nakon utakmice, što ih zaista simbolično stavlja u ulogu „grobara“.\nNažalost svih – grobara srpske košarke.\nKK Crvena zvezda mts veruje da je navijačima našeg kluba sve jasno. Nećemo biti statisti i mirno gledati ovo što se dešava. Zato ih pozivamo da u subotu ispune dvoranu „Aleksandar Nikolić“ i pomognu timu da dođe do nove pobede: bez uvreda, bacanja raznih predmeta, upaljača, kovanica, paljenja baklji, pljuvanja i raznoraznih „maštovitih” grobarskih „instalacija““, stoji u saopštenju, koje se nalazi na sajtu KK Crvena zvezda.\ncrvena zvezdafinalepartizanRezultatSaopštenjeSuper ligautakmica\nBivši direktor Agencije za privatizaciju oslobođen optužbi za Tehnohemiju\nPokušali da prokrijumčare migrante, a onda se dogodilo nešto čemu se niko nije nadao


Zvornički falsifikator juče uhapšen na granici u Orašju, zvornički graničari uhapsili bjegunca Srbijanca kojeg traži Sud u Bijeljini - Zvornicki.ba\nPrethodnog dana bilo je radno na granici Bosne i Hercegovine. Dva hapšenja vezana su za Zvornik, uhapšen je falsifikator iz Zvornika prilikom ulaska u BiH na graničnom prelazu Orašje. Zvornički graničari su uhapsili tridesetogodišnjaka iz Srbije kojeg traži Sud u Bijeljini. Bilo je još četiri hapšenja na graničnim prelazima širom BiH.\nPrilikom ulaska u BiH na prijelazu Orašje službenici te jedinice uhapsili su i osobu A. A. (50) nakon što je utvrđeno da je za njom Policijska uprava Zvornik raspisala potragu zbog krivotvorenja isprave. Uhapšeni je predat službenicima zvorničke Policijske uprave – navedeno je u saopćenju.


I u ovoj godini Općina Centar nastavlja podršku stambenom zbrinjavanju mladih\n23.01.2020 / 21:18 BiH - Kontinuirana briga o mladima\nOd 2017. godine u Općini Centar je na snazi Odluka o raspodjeli dijela novčanih sredstava za podršku stambenom zbrinjavanju mladih kroz refundiranje troškova plaćenog poreza na promet nekretnina.\nKako bi što više mladih ostvarilo pravo na ovaj vid pomoći Općinsko vijeće Centar je na 31. redovnoj sjednici, održanoj 21. decembra 2018. godine, usvojilo izmjene i dopune Odluke o raspodjeli dijela novčanih sredstava za podršku stambenom zbrinjavanju mladih kroz refundiranje troškova plaćenog poreza na promet nekretnina.\nIzmjenama i dopunama Odluke omogućeno je da finansijsku podršku prilikom rješavanja stambenog pitanja kupovinom stana na području općine Centar imaju mladi do 38 godina života (ranije je to bilo do 35 godina) sa prebivalištem na području Centra bez obzira na kontinuitet prebivališta (prije je uslov bio pet godina). Izmjenama Odluke povećan je iznos koji se odobrava sa 2.000 KM na iznos do 5.000 konvertibilnih maraka. Također je sada propisano da se osim refundiranja troškova poreza na promet nekretnina prilikom kupovine stana omogućava i refundiranje troškova plaćenog PDV. Shodno tome promijenjen je i naziv odluke tako da glasi Odluka o raspodjeli dijela novčanih sredstava za podršku stambenom zbrinjavanju mladih kroz refundiranje troškova plaćenog poreza na promet nekretnina ili plaćenog poreza na dodanu vrijednost (PDV).\nKako je to bila praksa i prošlih godina Općina Centar će i ove godine raspisati javni poziv mladima da podnesu zahtjev za ovu vrstu pomoći, a koji će biti otvoren sve dok se ne utroše planirana budžetska sredstva za tu namjenu. Predloženo je da ta sredstva u 2020. godini iznose 70.000 konvertibilnih maraka.


Muke Merkeline: Kancelarka spremna za nove izbore, bolje joj i to nego da vodi MANJINSKU VLADU | Najnovije vesti - Srbija danas\n20.11.2017. • 18:44 Tanjug\nMuke Merkeline: Kancelarka spremna za nove izbore, bolje joj i to nego da vodi MANJINSKU VLADU\nSpremna je da na funkciji kancelara bude još četiri godine\nNemačka kancelarka Angela Merkel izjavila je danas da održavanje novih izbora smatra boljom opcijom nego da predvodi manjinsku vladu, istakavši da joj je cilj izgradnja stabilne vlade, a to je poručila nakon što su noćas propali pregovori o formiranju trostranačke koalicije.\nPOLITIČKA KRIZA trese Nemačku: Ništa od koalicionog sporazuma, Merkel u PROBLEMU\nMerkel u PROBLEMU: Najniža podrška građana u poslednjih šest godina\nMerkelova uplašena: Svaka zemlja mora da pomogne kako bi se sprečilo GLOBALNO ZAGREVANJE!\n- Moje mišljenje je da bi novi izbori bili bolja opcija - rekla je Merkel nemačkoj televiziji ARD. Merkel je navela da ne planira da bude kancelarka u manjinskoj vladi.\n- Nemam manjinsku vladu u svojim planovima...Neću danas reći da nikada na to neću pristati, ali sam veoma skeptična i mislim da bi zato novi izbori bili bolje rešenje - rekla je ona. Merkel je poručila da je Nemačka i dalje stabilna posle kraha pregovora.\nNemačka podržala objavljivanje RAJSKIH PAPIRA: Ovim dokumentima se jača proces TRANSPARENTNOSTI\nKancelarka je navela i da neće sebe učiniti zavisnom od podrške krajnje desnice. Istovremeno, istakla je da je saradnja za strankom Zelenih bila veoma dobra i da je poverenje s tom partijom izgrađeno.\nMerkel je drugoj nemačkoj televiziji, ZDF, danas rekla da ne vidi razlog zašto bi podnela ostavku nakon kraha pregovora, istakavši da će njen konzervativni blok ući u eventualne ponovne izbore "još ujedinjeniji nego što je bio".\nNajmoćnije žene sveta: Angela Merkel ne napušta tron, ali ima i nekih IZNENAĐENJA\nKako je navela, spremna je da na funkciji kancelara bude još četiri godine, istakavši da je važno poslati signal stabilnosti Nemačkoj, Evropi i svetu, navodi Rojters.\nNa pitanje da li je moguća "velika koalicija" sa Socijaldemokratskom partijom (SDP), Merkel je odgovorila da će sačeakti da vidi kakav će biti odgovor te partije nakon razgovora sa nemačkim predsednikom Frank-Valterom Štajnmajerom koji je najavljen za sredu.\nProgoni ih nacistička prošlost: Ubili su je, a sad nazivaju voz po njoj\nMeđutim, napomenula je da bilo kakav zahtev za njeno povlačenje ne bi bio dobar način za otpočinjanje nove koalicije. Merkel je, takođe, izrazila razočaranje odlukom Stranke slobodnih demokrata (FDP) da se povuče iz koalicionih pregovora, ali je rekla da ne očekuje da će se ta partija predomisliti.\nMerkelova poručila Briselu: Budite STRPLJIVI, posle 2. novembra sve će se znati\nMakron na Samitu EU o problemu sa Bregzitom: Rad na britanskom dugu ni do pola nije gotov\nDa li će Nemačka dobiti vladu: Počeli razgovori o koaliciji\nTagovi: Angela Merkel, Nemačka, novi izbori, manjinska vlada


Makedonski premijer optužuje Grčku\nMakedonski premijer Nikola Gruevski optužio je Grčku da ne želi da riješi problem u vezi sa nazivom Makedinije, bar ne do izbora u evropskom parlamentu sredinom naredne godine. Skopski mediji prenose izjavu Gruevskog da će Grčka "učiniti sve da ovaj proces u septembru završi neuspjehom". "Makedonska Vlada želi da radi na rješavanju spora, ali ne po svaku cijenu", naglasio je premijer Makedonije. Gruevski i predsjednik Makedonije Branko Crvenkovski sastali su se juče u Skoplju sa Metjuom Nimicem, posrednikom UN u sporu izmedju Skoplja i Atine u vezi sa imenom Makedonija. Neki skopski mediji javili su da je Nimic sa svojim makedonskim domaćinima razgovarao o imenima "Gornja Makedonija" i "Sjeverna Makedonija" kao mogućim nazivima za bivšu jugoslovensku republiku.Nimic će danas u Solunu razgovarati sa grčkim predstavnicima u vezi sa sporom koji traje punih 17 godina.


izvor: agencije foto: 14.02.2018\nOduševljeni smo što ćemo našim kupcima u Berlinu prikazati ovaj moćni, specijalnim efektima nabijen film, rekao je Hamilton i istakao da je Ederlezi rajzing (Ederlezi Rising) inteligentan spoj dva žanra, uzbudljive svemirske avanture i jedinstvene ljubavne priče naglašene izvanrednom slikovnošću.\nGlavne uloge tumače Sebastijan Kavaca, slovenački glumac poznat po ulozi u seriji Senke nad Balkanom i međunarodna zvezda filmova za odrasle Stoja.\nFilm će svetsku premijeru imati na Festu, 25. februara u Centru „Sava“.\nEderlezi rajzing se najavljuje kao uzbudljiva naučno-fantastična priča smeštena u blisku budućnost, koja govori o prvoj misiji na Alfa Kentauri multinacionalne „Ederlezi“g korporacije.\n„Ederlezi“ angažuje Milutina, kosmonauta slovenskog porekla, koji je trening prošao u nanovo formiranom futurističkom Sovjetskom Savezu, a kao družbenicu mu dodeljuje Nimani, ženskog androida programiranog da ispuni sve njegove želje. Pošto mu dosade beskonačne seksualne igre i Nimanino unapred programirano ponašanje, Milutin rešava da ponovo pokrene Nimanin operativni sistem, ali tako da ona funkcioniše samo na osnovu unosa koji su generisani njenim iskustvima sa njim.\nKompanija "Arclight Films" je jedna od vodećih komapanija za prodaju filmova u svetu. Među filmovima koje nudi nalazi se i Sudar, dobitnik Oskara u kategoriji najboljeg filma, kao i čitav niz poznatih žanrovskih filmova, uključujući oba dela serijala Vučji potok (Wolf Creek).\nU ponudi ove kompanije nalaze se novi filmovi glumačkih zvezda kao što su Armi Hamer, Nikolas Kejdž, Džeki Čen, Džet Li, Klajv Oven, Marija Belo, Morgan Friman, Sem Vordington, Danijel Redklif...\n"Arclight Films" je nedavno obezbedio prava za dva najnovija filma Pola Šredera (Dog Eat Dog i Iskušenik). Šrederovog Iskušenika (First Reformed), u kojem glume Amanda Sajfred i Itan Hok, beogradska publika će takođe moći da pogleda na predstojećem Festu.


Vesti - Ugljevik Inndex - Ugljevički pretraživač\nEpiskop Fotije: Republika Srpska je naša duhovna kuća\nNjegovo preosveštenstvo episkop zvorničko-tuzlanski Fotije pozvao je srpski narod sa čuva svoje državne institucije i Republiku Srpsku.\nLile čuvaju tradiciju srpskog naroda\nU Donjoj Trnovi kod Ugljevika u tradicionalnom petrovdanskom "lilanju" upaljenim bakljama, učestvovalo je 155 mališana.\nDobra saradnja Kavadarca i Ugljevika\nNačelnik opštine Ugljevik Vasilije Perić i predsjednik Skupštine ove podmajevičke opštine Đoko Simić danas su održali sastanak sa delegacijom makedonske opštine Kavadarci koja će ovog vikenda boraviti u Ugljeviku.\nOpština Ugljevik pomaže penzionere\nOpština Ugljevik pomoći će odlazak na banjsko liječenje za 16 penzionera sa područja ove podmajevičke opštine, rekao je načelnik opštine Ugljevik Vasilije Perić nakon sastanka sa predstavnicima Udruženja penzionera.\nZa najbolje osnovce i srednjoškolce 5000 KM\nNačelnik opštine Ugljevik Vasilije Perić rekao je da je ove godine za najbolje učenike iz tri osnovne škole i Srednjoškolskog centra "Mihailo Petrović Alas" iz budžeta izdvojeno 5.000 KM.


NIS opremio kabinet za mehatroniku u Mašinskoj školi - Radio televizija Pančevo\nPredsednik Vučić u Hit Tvitu: Postoje centri moći…\n26. novembra 2019. 26. novembra 2019. 0426\nUčenici Mašinske škole „Pančevo“ ubuduće će moći da koriste kabinet mehatronike, opremljen savremenom didaktičkom opremom. Zahvaljujući industrijskoj opremi iz Rafinerije nafte u Pančevu praktična nastava u ovoj obrazovnoj ustanovi biće kvalitetnija i omogući će im sticanje praktičnih znanja.\nUz podršku kompanije NIS u okviru programa „Energija znanja“, Mašinska škola dobila je kabinet za mehatroniku, koji je opremljen savremenom didaktičkom opremom za izvođenje vežbi i sticanje praktičnih znanja. Takođe, kompanija NIS donirala je Mašinskoj školi „Pančevo“ industrijsku opremu iz Rafinerije nafte u Pančevu, neophodnu za uspešnu realizaciju praktične nastave. Na taj način će se učenici upoznati sa industrijskim komponentama i pripremiti se za rad u procesnoj industriji.\nU okviru programa „Energija znanja“ i u konsultaciji sa inženjerima Rafinerije nafte u Pančevu, u Mašinskoj školi je dopunjen i prilagođen nastavni program za obrazovni profil tehničar mehatronike. Učenici koji pohađaju ovaj smer stiču kompetencije za rad u svim složenim procesnim postrojenjima, rekao je profesor elektrotehničke grupe predmeta, Nenad Milinković.\nSaradnja između kompanije NIS i Mašinske škole „Pančevo“ podrazumeva prilagođavanje školskog programa i školovanje kadrova za poslovne potrebe Rafinerije. NIS je do sada opremio 50 učionica i laboratorija u školama i na fakultetima u Srbiji.\nBokserski turnir u Pančevu\nJasmina Petkovic 27. januara 2019. 13. februara 2019.\nNikoleta Dragaš 10. januara 2019. 11. januara 2019.\nZorana Stekovic 13. avgusta 2018. 31. oktobra 2018.\nPredsednik Vučić u Hit Tvitu: Postoje centri moći u svetu koji žele da vide Srbiju neuspešnu


Golić: Zagađenje na području "Incela" zahteva hitnu intervenciju\nMinistar za prostorno uređenje, građevinarstvo i ekologiju Republike Srpske Srebrenka Golić rekla je da, zbog nerada Sarajeva, u Srpskoj stoje projekti milionske vrednosti.\n– Ministarstvo sprovodi projekat `Energetska efikasnost u BiH` koji se finansira kreditnim zaduženjem Srpske prema Svetskoj banci. Narodna skupština je usvojila odluku o prihvatanju zaduženja za dodatno finansiranje za drugu fazu od 10 miliona evra, što će omogućiti korištenje sredstava od ostalih razvojnih partnera i fondova, uključujući i grant sredstva Zelenog klimatskog fonda. Nadamo se da će ta sredstva biti operativna u ovoj godini, ali sada ceo proces koči neformiranje vlasti na nivou BiH i zastoj koji je evidentan u Parlamentarnoj skupštini BiH. Mi smo sve svoje obaveze izvršili – naglasila je Golićeva.\nGovoreći o plutajućem otpadu u Vrbasu, Golićeva je napomenula da taj problem nije nastao nedavno, kada je pukla zaštitna mreža u Eko-centru “Bočac” i kada su tone otpada zaustavljene na brani Hidroelektrane, već je reč o eskalaciji nemara opština nizvodno od jezera, odnosno federalnih opština.\n– To se pokazalo i na nedavno održanom sastanku koji smo organizovali s ciljem rešavanja ovog problema. Iako su pozvani, na sastanak nisu došli ni predstavnici federalnog Ministarstva turizma i ekologije, kao ni sve pozvane opštine iz FBiH. Pozivu su se odazvali samo predstavnici opštine Jajce koji su naveli da imaju jednu mrežu za sakupljanje otpada iz svoje opštine, što dokazuje da imaju odgovoran pristup problem rekla je Golićeva Srni.\nOna smatra da je neophodno preventivno delovati, pre svega u federalnim opštinama i zajedničkim snagama sa FBiH obezbediti sredstva za sanaciju mreže na reci Vrbas, te postaviti još jednu mrežu iznad lokacije Eko-centra “Bočac” radi sprečavanja ili smanjivanja dotoka otpada.\n– “HE `Bočac` ne sme biti jedina adresa koja će, prema svom planu, jednom godišnje čistiti nakupljeni plutajući otpad. Neophodno je da se razgovara na nivou entitetskih elektroprivreda i nađe način da i hidroelektrane koje su uzvodno od HE `Bočac` učestvuju u čišćenju ovog otpada, kao i `Elektroprivreda Republike Srpske`uz pomoć republičkog Fonda za zaštitu životne sredine i energetsku efikasnost i federalnog Fonda za zaštitu životne sredine – navela je Golićeva.\nPrema njenim rečima, Ministarstvo će insistirati kod nadležnih federalnih institucija na kreiranju konkretnih predloga i obezbeđivanju novca za realizaciju zajedničkih projekata za oba entiteta.\n– Izgradnja mreže u Eko-centru `Bočac` koštala je oko 80.000 KM, ali samo mreža nije rešenje, problem je i kako otpad sakupiti i gde ga zbrinuti – napomenula je Golićeva.\nGovoreći o problemu zagađenja polihlorovanim jedinjenjima i teškim metalima u Poslovnoj zoni “Incel” u Banjaluci, Golićeva je za Srnu navela da to pitanje zahteva hitan multisektorski pristup i intervenciju, u koji treba da se uključe republičke institucije, grad Banjaluka i vlasnici objekata u ovoj zoni.\n– Pre nego što krenemo sa sanacijom tog zemljišta treba da utvrdimo, na osnovu analiza koje vrše inspekcijski organi i zaposleni u Institutu za zaštitu i ekologiju Republike Srpske, kolika je tačno ta površina i koliko duboko u zemlji se nalaze opasne supstance – navela je Golićeva.


Crna Gora: Trgovci traže da se vrati rad nedeljom | Bonitet\nCrna Gora: Trgovci traže da se vrati rad nedeljom\nU 2020. na “Nikoli Tesli” 69,1% manje putnika nego 2019.\nKako će zaposleni u najvećim kompanijama raditi ove godine?\nUBS: Nema informacija da se skraćuje radno vreme banaka\nOdbor Udruženja trgovine Privredne komore (PKCG) zatražio je ukidanje člana Zakona o unutrašnjoj trgovini koji se odnosi na neradnu nedelju.\nIz PKCG su naveli da su trgovci zatražili od resornog ministarstva da se u cilju očuvanja radnih mesta, povećanja prometa, privredne aktivnosti, ekonomskog rasta, saniranja posledica ekonomske krize i pripreme turističke sezone, ukine član Zakona o unutrašnjoj trgovini i omogući rad trgovcima nedeljom, piše Investitor.me.\nTrgovci zahtevaju da se Ustavni sud izjasni o pre više od 18 meseci podnetoj Inicijativi za ocenu ustavnosti pomenutog člana.\n“Ukoliko ne postoji spremnost državnih organa da se pomenuti član ukine, trgovci su predložili da se omogući da 26 nedelja u godini bude radno, tokom letnje i zimske turističke sezone, oko novogodišnjih praznika i raspusta”, saopšteno je iz PKCG.\nAlternativno je potrebno omogućiti privrednim subjektima iz sektora trgovine rad nedeljom u jednoj smeni na nivou čitave godine ili makar tokom letnje sezone.\nIz PKCG su kazali da je neophodno hitno formirati radnu grupu koja bi formulisala konačan predlog rešenja i u direktnoj komunikaciji obrazložila predlog resornom Ministarstvu.\nOdbor je usvojio Izveštaj o radu i Informaciju o poslovanju sektora trgovine u prošloj godini, u kojoj se navodi da je ostvareni promet u trgovini na malo u tekućim cenama iznosio oko 1,253 milona evra u prošloj godini, sto je 16,8 odsto manje u odnosu na 2019. godinu, kada je iznosio 1,507 miliona evra.\n“Sektor trgovine beleži značajan pad broja zaposlenih, u ovom sektoru je u proseku bilo zaposleno 34.922 radnika što je pad od 12,3 odsto ili oko pet hiljada radnika manje u odnosu na 2019. godinu kada je zapošljavao u proseku 39.834 radnika”, navodi se u saopštenju.\nPrethodni tekstŽene vlasnice četvrtine firmi u Srbiji\nSledeći tekstApple više neće proizvoditi iMac Pro


Used Trucks by Renault Trucks : NAŠE OBAVEZE - Polovni kamioni - Renault Trucks Srbija\nZašto treba odabrati USED TRUCKS BY RENAULT TRUCKS?\nKada odaberete USED TRUCKS BY RENAULT TRUCKS, ne kupujete samo polovne kamione, već mnogo više od toga.\nUSED TRUCKS BY RENAULT TRUCKS se obavezuje da vam pruži najbolje iskustvo od odabira vašeg vozila, do predaje ključeva u ruke.\nUSED TRUCKS BY RENAULT TRUCKS vas podržava u uspešnom poslovanju.\nSTANDARDI PROIZVOĐAČA: Garantujemo poreklo, godište i kilometražu vašeg kamiona, na osnovu dokumentacije proizvođača. Kontrolišemo svako vozilo pregledom 200 tačaka i sklopova, pri čemu procenjujemo tehničke i estetske elemente, bez ikakvih kompromisa po pitanju kvaliteta. Na kamione ugrađujemo originalne rezervne delove i strogo primenjujemo procese i standarde proizvođača.\nGARANCIJA PROIZVOĐAČA: Program „Selection“ obezbeđuje garanciju koja važi do 2 godine ili 300 000 km, na ključne komponente vašeg vozila (pogonska grupa i sistem za naknadnu obradu izduvnih gasova). Osim toga, imate 2-godišnju garanciju za svaki rezervni deo ugrađen u našim ovlašćenjim servisima. Informacije o garanciji i njena kontrola, su u potpunosti integrisani u sisteme Renault Trucks.\nREŠENJA U SKLADU SA POTREBAMA\nUSLUGE DODATNE VREDNOSTI\nVELIKI IZBOR: Nudimo vam mogućnost pristupa velikoj ponudi vozila, uključujući neke jedinstvene ponude prilagođene vašim potrebama i vašem poslovanju, koje dolaze iz naše fabrike Used Trucks Factory. Naši inženjeri dizajniraju personalizovana polovna vozila koja su izabrana, testirana, modifikovana i atestirana u fabrici Renault Trucks Factory. Nudimo vam široku ponudu dodatne opreme za optimizaciju performansi, bezbednost, boravak vozača u kabini i mnogo toga drugog!!\nUSLUGE DODATNE VREDNOSTI: Nudimo vam čitav niz usluga u cilju optimizacije vašeg profita i obezbeđenja dugotrajnosti vaše investicije. Pružamo vam informacije o potrošnji goriva i usluge u cilju konkretnih ušteda. Nudimo vam usluge finansiranja, u skladu sa vašim poslovnim potrebama, kako bi vaš kamion što pre krenuo na put. Naši ugovori o održavanju i popravkama osmišljeni su tako da osiguraju poslovanje bez stresa.\n1100 SERVISNIH CENTARA\nMREŽA PROFESIONALNOG OSOBLJA\nBLISKA SARADNJA: Poznajemo svoje kupce i njihovo poslovanje. Nudimo vam odgovarajuće rešenje i podržavamo vas u uspešnom poslovanju. Uz našu uslugu pomoći na putu 24/7, brinemo o vašem vozilu, gde god da se nađe. Uvek smo uz vas, posvećeni podršci u vašem uspešnom poslovanju.\nPROFESIONALNO OSOBLJE: TMrežu Renault Trucks čine stručnjaci koji su osposobljeni i opremljeni najmodernijom opremom u cilju odgovarajuće i efikasne podrške. Vaše vozilo prepoznajemo u svakom od naših 1100 servisnih centara sa detaljnim specifikacijama, uključujući eventualne nadgradnje, modifikacije i garancije.\nPOGLEDAJTE NEKE OD NAŠIH NAJBOLJIH PONUDA\nPronađite druge ponude na našem portalu: used-renault-trucks.com


Prezentacija ŠERETSKI SREM\nosvrt na izdavačku delatnost\nprezenter: Snežana Janković, kustos-istoričar\nPonedeljak, 27. avgust u 20.00 časova\nZavičajni muzej Ruma vas poziva da u ponedeljak, na bećarski svetac, u 20 časova, neizostavno prisustvujete večeri posvećenoj „Šeretskom Sremu“. Izdavački rad Muzeja i delatnost njegovih kustosa na samom početku ovog veka bio je posvećen i ovoj strani Srema – smešnoj, veseloj, bećarskoj i iznedrio tri knjige anegdota na ovu temu.\nUz pomoć brojnih saradnika i izdavačke kuće Srpska knjiga u Rumi nematerijalno nasleđe našeg zavičaja pretočeno je u zapis koji će budućim generacijama pričati o duhu divnog kićenog Srema.\nKroz ovaj Srem, šeretski i uvek spreman na pesmu i šalu, 27. avgusta provešće vas kustosi Muzeja, uz naratora Miroslava Batu Ninkovića i Ansambl narodnih igara i pesama „Branko Radičević“ Ruma.\nPrezentacija ovog, poslednjeg programa Zavičajnog muzeja Ruma u okviru Kulturnog leta, održaće se u muzejskom lapidarijumu.


U Andrićgrad uloženo 10,5 miliona maraka iz budžeta RS - Istinito.com - Ne budi ovca!\nPočetna > Aktuelno > U Andrićgrad uloženo 10,5 miliona maraka iz budžeta RS\nU Andrićgrad uloženo 10,5 miliona maraka iz budžeta RS\n13. Januara 2020. Istinito7941 komentar na U Andrićgrad uloženo 10,5 miliona maraka iz budžeta RS\nMinistarstvo trgovine i turizma RS je tako 2019. godine na račun Kusturičine firme uplatilo 350.000 konvertibilnih maraka, iako to nije bilo predviđeno budžetom, potvrdio je Žurnalu izvor iz Vlade RS.\nPrema istom izvoru, Ministarstvo trgovine i turizma je od 2011. godine do kraja 2019. godine u Kusturičin „Andrićgrad“ uložilo 10,5 miliona KM. Na račun te firme sa konta Ministarstva trgovine i turizma je 2011. godine uplaćeno 1,5 miliona KM, sledeće godine uplaćena su dva miliona, kao i naredne 2013. godine.\nSljedeće, 2014. godine, iznos je bio nešto manji, Kusturičinoj firmi uplaćeno je 1,8 miliona maraka, a kako se smanjivala budžetska kasa smanjivao se i iznos za Andrićgrad. Na račun te firme je u 2016. godini uplaćeno 300.000 KM.\nPrema podacima iz Ministarstva trgovine RS, koji su u posjedu Žurnala, 2017. godine na račun Andrićgrada je prebačen milion maraka, a poslednja tranša Kusturičnoj firmi od 350.000 KM isplaćena je prošle godine.\nKako je Žurnal ranije pisao, dokumenti iz Ministarstva trgovine i turizma svjedoče da su se isplate sredstava na račune Andrićgrada poklapale sa odlascima Milorada Dodika na sastanke sa ruskim predsjednikom Vladimirom Putinom.\nJavna je tajna da je Kusturica bio jedan od glavnih kanala preko kojih je Dodik organizovao svoje sastanke sa ruskim predsjednikom, uglavnom pred održavanje izbora u BiH.\nDodik i Kusturica su godinama u odličnom odnosima i jedan drugom su činili razne usluge, a ceh za tu prijateljsku vezu decenijama dolazi na naplatu budžetu. Nakon što je postao član Predsjedništva BiH, Dodik je Kusturicu imenovao za jednog od svojih savjetnika. Kusturica je demantovao da će za tu funkciju dobijati platu, navodeći da će imati ulogu „dobrovoljnog savjetnika“.\nZanimljivo je da se Kusturicu ove godine niko nije vidio na na proslavi Dana Republike Srpske u Banjaluc, iako je ranijih godina govorio na svečanim akademijama. Pitanje je da li je Kusturica namjerno izbjegao dolazak u Banjaluku, jer je Dodik u međuvremenu potpisao Program reformi, kojim se trasira dalji put BiH ka NATO, čemu se otvoreno protivi zvanična Moskva?\nDa li je Dodikova i Kusturičina „ruska veza“ pukla na Programu reformi saznaće se u narednom periodu i to vrlo jednostavno. Ako Dodik i dalje bude rado viđen gost u Moskvi, u tome će svoje prste nesumnjivo imati Kusturica.\nAko Dodikova putovanja u Rusiju i susreti s Putinom utihnu, biće jasno da je zvanična Moskva digla ruke od njega i da tu ni milionski grantovi za Andrićgrad ni savjetnička pozicija za Kusturicu ne mogu promijeniti ništa.\nTagged andricgrad budžet rs emir kusturica istinito milorad dodik\nBevanda najavio mogućnost povećanja plata u institucijama BiH\nDijete u dvorištu kod Banjaluke pogodio zalutali metak\n1 thought on “U Andrićgrad uloženo 10,5 miliona maraka iz budžeta RS”\n13. Januara 2020. u 17:13\nA gde je u toj prici Visegrad.


SKC - Studentski kulturni centar Beograd - KRUŠEVAČKA I INĐIJSKA SCENA\nKRUŠEVAČKA I INĐIJSKA SCENA\nSREDA, 20. MAJ U 18.00 Atrijum SKC Novi Beograd\npredavači: Nikola Pejčinović i Marija Maglov, studenti doktorskih studija muzikologije na Fakultetu muzičke umetnosti u Beogradu, saradnici Centra za istraživanje popularne muzike.\nNa predavanju će biti predstavljene dve lokalne scene u Srbiji kao primeri potencijala koje muzičari u manjim sredinama imaju za svoje aktivnosti, što su ujedno i mogućnosti za razvijanje scene i pružanje raznovrsnog sadržaja publici. U tom smislu biće sagledane opšte karakteristike ovih sredina, infrastruktura koja omogućava rad bendovima, kao i sami bendovi i njihova publika, te će biti ukazano na probleme sa kojima se muzičari sreću.\nCentar za istraživanje popularne muzike bavi se istraživanjem praksi i edukacijom na području popularne muzike, organizovanjem aktivnosti koje su vezane za promociju, očuvanje, plasman i naučnu interpretaciju popularne kulture i muzike. Projekat istraživanja lokalnih scena i praksi popularne muzike u Srbiji obuhvatio je analize muzičkog života Beograda, Novog Sada, Inđije, Zaječara i Kruševca. U realizaciji projekta učestvovali su saradnici Centra među kojima su studenti doktorskih studija muzikologije i kompozicije na Fakultetu muzičke umetnosti, istraživači saradnici Filozofskog fakulteta u Beogradu i Muzikološkog instituta SANU. Rukovodilac projekta je dr Vesna Mikić, redovni profesor na Katedri za muzikologiju FMU.


Do kraja avgusta završetak trafostanice Beograd 23 4 Feb 2018 - beta\nTrafostanica "Beograd 23" na Autokomandi u Beogradu, koja će poboljšati napajanje opština Voždovac i Savski venac i omogućiti snabdevanje strujom kompleksa "Beograd na vodi", biće završena do kraja avgusta ove godine, izjavio je danas v.d. generalnog direktora Elektroprivrede Srbije (EPS) Milorad Grčić. "Ovo je najvažnija trafostanica u Srbiji koja se trenutno gradi. Projekat je vredan 900 miliona dinara i u ovom momentu je realizovan u vrednosti od 650 miliona dinara", kazao je Grčić novinarima nakon obilaska radova na izgradnji te trafostanice.\nOn je istakao da je trafostanica "Beograd 23" jedan od najvažnijih punktova u distribuciji električne energije koju EPS proizvodi, bitna za stabilnost u snabdevanju strujom glavnog grada.\nNeophodna je, dodao je, "za uklapanje u mrežu i napajanje kompleksa Beograd na vodi i omogućava prolaz 110 kV kabla za snabdevanje tog kompleksa".\nGrčić je precizirao da trafostanica sadrži dva velika transformatora, snage po 40 MW (megavata), što je važno, kako je naveo, za postojeće i buduće kompanije koje su već podnele zahtev za korišćenje električne energije na opštinama Savski Venac i Voždovac.\n"U sklopu ove trafostanice izgradili smo i 800 kvadratnih metara prostora u kome će biti smešten rezervni Nacionalni distributivni dispečerski centar, paralelno sa onim u Novom Sadu, kako bi se uvek moglo kontrolisati napajanje svih potrošača", kazao je Grčić i dodao da će tu biti i niz pratećih službi za video nadzor, termovizijsku i požarnu kontrolu, zaštitu životne sredine i kontrolu pristupa.\nIz EPS-a ističu da će trafostanica "Beograd 23" biti deo energetskog prstena koji će povećati fleksibilnost upravljanja i održavanja distributivnom mrežom na širem području Beograda.\nGradonačelnik Beograda Siniša Mali kazao je da je nova trafostanica važna za grad u kome se intezivno grade novi stambeni i poslovni objekti.\n"Kada bude bila završena ova trafostanica obezbedićemo još stabilnije i sigurnije snabdevanje električnom energijom, naročito Voždovca i Savskog venca", rekao je Mali i podsetio da je blizini železnička stanica Prokop, dva stadiona, budući tržni centar na Autokomandi.\n4 Jun 2018 Ko će moći da gradi vetroparkove u Srbiji\n16 Jan 2018 EMS - Pomeranje granica\n26 Nov 2016 Od naredne jeseni struja na vetar\n31 Okt 2016 Na priključak za struju čeka se četiri meseca\n9 Avg 2016 REORGANIZACIJOM DO UŠTEDA I EFIKASNIJEG RADA\n3 Jun 2016 EPS: Nema kašnjenja u projektu Kostolac B3\n3 Jun 2016 Novi trafostanica na Autokomandi


Savamala - maskirane osobe bagerima su srušile više objekata koji se nalaze u zoni izgradnje državnog projekta "Beograd na vodi" u Hercegovačkoj ulici u centru Beograda\nNeposredno po okončanju glasanja, dok su se na biračkim mestima zbrajali glasovi, maskirane osobe bagerima su srušile više objekata koji se nalaze u zoni izgradnje državnog projekta "Beograd na vodi".\nSudija Apelacionog suda u Beogradu Miodrag Majić u razgovoru za Radio Slobodna Evropa (RSE) kaže da je izuzetno važno građane podsećati na, kako konstatuje, sada već veliki broj slučajeva koji, ne samo da nisu rešeni, već neki uopšte nisu ni procesuirani pred pravosuđem. (detaljno o pojedinim slučajevima pročitajte u nastavku teksta, prim. red.)\n"Pokušavati im ukazati zašto je to za njih same bitno jer se plašim da je građanima sva ta priča o nezavisnosti pravosuđa prilično apstraktna i dalje. Oni ne vide, u to sam se i sam uverio puno puta, direktnu vezu između postojanja vladavine prava i njihovog direktnog života, ekonomske snage i svega ostalog", objašnjava Majić.\n"Jer, inače, građani počinju da se privikavaju i da veruju da je sasvim normalno da naše izvršne vlasti budu i sudije i tužioci", zaključuje Majić.\nSudija Apelacionog suda u Beogradu Miodrag Majić\nKorupcija razlog za 'hibridni' status\nSrbija je u ovogodišnjem, nedavno objavljenom, izveštaju organizacije Fridom haus (Freedom House) "Države u tranziciji", nazadovala i iz kategorije delimično konsolidovanih demokratija, vratila se korak nazad, u kategoriju hibridnih režima.\nIz Fridom hausa su objasnili da je tome najviše doprinela korupcija i da su afere, kao što je "Krušik", način na koji je vlast reagovala na taj slučaj i na druge koruptivne afere tokom godina, bio znak da se bodovanje u toj kategoriji smanji za Srbiju.\nEK navodi da je Srbija postigla "ograničen napredak" u oblastima obuhvaćenim poglavljima 23 i 24 te da je "prostor za politički uticaj i dalje je zabrinjavajući".\n"Korupcija je prisutna u mnogim oblastima i ostaje pitanje koje zabrinjava. Pravni okvir načelno postoji ali njegova primena u praksi nije dosledna", konstatovala je u izveštaju EK.\nU Ministarstvu pravde, u odgovoru za RSE, navode da je njihov rad u potpunosti posvećen borbi protiv korupcije i da su na tom polju u prethodnom periodu postignuti "značajni rezultati".\nU Ministarstvu podsećaju da je 1. marta 2018. godine počela primena Zakona o organizaciji i nadležnosti državnih organa u suzbijanju organizovanog kriminala, terorizma i korupcije.\n"Za dve godine primene ovog zakona doneto je više stotina pravnosnažnih sudskih odluka za koruptivna krivična dela, a među procesuiranim licima nalaze se i visoki funkcioneri - predsednici opština, sudije", navodi se u odgovoru RSE.\n"Iako svesno da još mnogo toga treba da se uradi na polju borbe protiv korupcije, Ministarstvo pravde izražava žaljenje što pojedine organizacije i pojedinci, nisu prepoznali napore u ovoj oblasti, a koji su lako dokazivi statistikom i brojevima".\nKada je reč o konkretnim političkim aferama koje su potresale Srbiju, iz Ministarstva pravde za RSE kažu da kao izvršni organ, po zakonima i Ustavu, Ministarstvo pravde "ne može da komentariše pojedinačne postupke koji su u toku", te moli da se za njih obratimo "nadležnim pravosudnim organima – sudovima i tužilaštvu".\nZamenik republičkog javnog tužioca Goran Ilić u razgovoru za RSE kaže da je "teško verovati da bi sada neki tužilac mogao nepristrasno i bez ikakvog uticaja da reši neke od, kako kaže, visoko profilisanih ili politički osetljivih predmeta".\nČak iako bi se neko, kako kaže, drznuo i pokušao to da uradi, susreo bi se, smatra Ilić, sa "nesavladivim preprekama poput odsustva saradnje policije ili sa problemima lične, profesionalne prirode i medijskom satanizacijom".\n"I kada bi bilo takvih istaknutih primera, mi ne smemo da zasnivamo sistem na herojstvu pojedinaca. Moramo da napravimo sistem gde čovek, sa prosečnim mogućnostima, može bez zebnje i straha da radi svoj posao", zaključuje Ilić.\nKao tužilac, Ilić upozorava na još jedan problem u procesuiranju krupnih afera - vreme. U krivičnom postupku, objašnjava, veliki problem je kada se udaljavate od trenutka izvršenja dela koje bi moglo da bude predmet krivičnog gonjenja.\n"Smanjuju se mogućnosti za dokazivanje, motivacija svedoka da govore o tome i tako dalje. Nažalost, u Srbiji za rešavanje visoko profilisanih predmeta je potrebno da prođe neko vreme ili čak da se promeni politička vlast", kaže Ilić ali dodaje da je to loše.\n"To javnosti ne šalje poruku o objektivnom i nepristrasnom krivičnom progonu već daje obrise političkog progona zato što se, eto, promenila vlast" objašnjava Ilić.\nZamenik republičkog javnog tužioca Goran Ilić\n"Mi smo predugo išli, jednim modelom, gotovo pa neke postotomanske države, gde se sve rešava vezama i mimo procedure. Veoma težak posao čeka onog koji se bude prihvatio da reformiše društvo koje je, bojim se, dugo na stranputici", smatra Majić.\nKako birati predstavnike pravosuđa\nVladavina prava je osnovna pretpostavka Ustava Srbije i ostvaruje se, između ostalog kako je navedeno u članu 3 ovog najvišeg pravnog akta, "nezavisnom sudskom vlašću i povinovanjem vlasti Ustavu i zakonu".\n"Sem glavnog državnog odvjetnika, a to je nešto što bi bilo ekvivalent republičkom javnom tužiocu, sve ostale tužioce u Hrvatskoj bira Državno odvjetničko veće. To je telo koje je najsličnije našem Državnom veća tužilaca (DVT) koje, ako uporedite naše DVT sa sličnim u okruženju, videćete da naše ima najmanja ovlašćenja. Čak ima simbolična ovlašćenja, tehnička, odnosno ovlašćenja administrativne naravi", objašnjava Ilić.\nPored slučaja Savamala, najveću pažnju javnosti privukla je afera „Krušik“. Radnik fabrike namenske industrije oružja “Krušik” u Valjevu, Aleksandar Obradović 2019. godine novinarima je dostavio dokumentaciju koja ukazuje na to da su privatne kompanije po povlašćenim cenama kupovale oružje od “Krušika” čime su oštetile državnu fabriku.\nMeđu njima je i firma “GIM” za koju se vezuje Branko Stefanović, otac ministra policije Srbije, Nebojše Stefanovića.\nUmesto da nadležni organi istraže navode o poslovanju fabrike u Valjevu, policija je na radnom mestu uhapsila uzbunjivača Aleksandra Obradovića pod optužbom da je odao poslovnu tajnu. Proveo je, a da je javnost o tome tek naknadno saznala, 20 dana u Centralnom zatvoru u Beogradu. Potom je vreme od 14. oktobra do sredine decembra proveo u kućnom pritvoru.\nUzbinjivač iz fabrike "Krušik" Aleksandar Obradović imao je tokom kućnog pritvora podršku građana, Valjevo, 6. december 2019.\nMinistar policije Nebojša Stefanović je 13. novembra 2019. izjavio da njegov otac „nema nikakve veze sa firmom GIM" iako je nedelju dana ranije predsednik Srbije Aleksandar Vučić rekao nešto sasvim dugačije.\nVučić je, naime, u intervjuju za Radio televizuju Srbije, 5. novembra, izjavio da je Branko Stefanović samo "običan zaposleni" u firmi GIM.\nIpak, dva dana nakon Stefanovićeve tvrdnje, Vučić promenio i priču. Objasnio je u izjavi medijima 15. novembra, da nije bio u pravu te da Branko Stefanović nije zaposlen u firmi GIM. Na pitanje zašto je onda otac ministra bio u fabrici Krušik, odgovorio je da "ne zna".\nBalkanska istraživačka mreža (BIRN) je 2. decembra 2019. objavila dokument u kojem se vidi da je Branko Stefanović putovao 2018. godine u Saudijsku Arabiju u svojstvu pravnog savetnika GIM-a. Radi se o dopisu ambasade Saudijske Arabije u kom se ime Branka Stefanovića nalazi na spisku troje ljudi kojima je odobrena viza za boravak u toj državi u svojstvu predstavnika.\nNakon ovoga, predsednikov komentar bio je: „Pa šta ako je bio, ne razumem. Je li to neko krivično delo?"\nSlučaj Krušik ispituje Tužilaštvo za organizovani kriminal. Radiju Slobodna Evropa u Tužilaštvu su 28. novembra potvrdili da su od Bezbednosno informativne agencije (BIA) i Vojnobezbednosne agencije (VBA) tražili da ispitaju saradnju fabrike "Krušik" sa privatnim trgovcima oružjem.\nAfera međunarodnih razmera dogodila se 17. novembra 2019. godine kada je na društvenoj mreži Jutjub (YouTube), objavljen je video u kome pripadnik Ruske vojne obaveštajne službe (GRU) daje mito “srpskom agentu – visoko pozicioniranom službeniku”.\nRSE je već dan nakon objavljivanja snimka izvestio o ovom događaju. Tri dana kasnije, 20. novembra oglasila se Bezbednosno-informativna agencija (BIA) potvrdivši autentičnost snimka u kom se vidi susret dvojice muškaraca na parkingu, odakle obojica odlaze do automobila jednog od njih. Čovek koji se u opisu navodi kao „ruski obaveštajac” dao je tom prilikom plastičnu kesu „srpskom agentu”, koji je potom ostavlja u parkiranom automobilu.\nObojica zatim odlaze u obližnji kafić, nakon čega se rastaju. Muškarac, označen kao „srpski agent”, nakon sastanka odlazi do svog automobila i otvora plastičnu kesu koju je dobio i u kojoj se nalazio koverat sa novcem.\nDan nakon što se oglasila BIA, predsednik Srbije Aleksandar Vučić sazvao je vanrednu sednicu Saveta za nacionalnu bezbednost. Na konferenciju za novinare nakon te sednice, potvrdivši i sam autentičnost snimka, javnost je obavestio da snimak nije načinila srpska obaveštajna služba. Dodao je da je Srbija, bez obzira na to, bila upoznata sa aktivnostima ruskog diplomate. Takođe je najavio da će protiv pripadnika različitih agencija drugih država biti sprovedene akcije i da će to biti predočeno javnosti.\nIpak, uprkos tom obećanju, javnost od novembra ništa novo nije saznala. Radio Slobodna Evropa obratio se u decembru Višem javnom tužilaštvu u Beogradu iz kojeg je dobio odgovor da špijunska afera, odnosno aktivnosti ruskog diplomate Georgija Klebana, nisu predmet istrage tužilaštva.\n„U Višem javnom tužilaštvu u Beogradu ne postoji predmet koji se odnosi na događaj koji je predmet vašeg interesovanja, niti nam je povodom istog podneta krivična prijava“, navodi se u odgovoru Tužilaštva dostavljenom RSE 6. decembra 2019. godine.\nOdnosi Srbije i Rusije u međuvremenu, bar zvanično, ni u jednom trenutku nisu delovali narušeno. Na istoj konferenciji na kojoj je prvi put progovorio o aferi, predsednik Srbije je rekao da Srbija Rusiju doživljava kao bratsku zemlju i da je ruskog ambasadora, kojeg je tog dana video, samo upitao "zašto".\nVučić je izjavio da je, što se njega tiče, afera s ruskim obaveštajcem u Srbiji zatvorena posle njegovog razgovora sa ruskim ambasadorom u Beogradu.\nKasnije, u izjavi novinarima nakon sastanka sa predsednikom Rusije Vladimirom Putinom, 4. decembra u Sočiju, Vučić nije dao konkretan odgovor na pitanje da li je špijunska afera bila jedna od tema razgovora.\nNa ceo slučaj reagovao je i američki Stejt department.\n"Zabrinuti smo zbog izveštaja o nepriličnom ruskom uplitanju u Srbiji. Sjedinjene Države podržavaju napore Srbije da istraži ovaj incident i podstiču Vladu da odgovorne za ove nezakonite aktivnosti smatra odgovornim, u skladu sa vladavinom zakona", saopštio je portparol Stejt departmenta Radiju Slobodna Evropa 23. novembra.\nSaobraćajna nesreća koja se dogodila 31. januara 2019. kod naplatne rampe Doljevac privukla je pažnju javnosti jer je u njoj učestvovalo vozilo u kom se nalazio v.d. direktora "Koridora Srbije" Zoran Babić, inače funkcioner Srpske napredne stranke. U nesreći je poginula Stanika Gligorijević.\nU niškom Osnovnom sudu u toku je suđenje Dejanu Stanojeviću, vozaču vozila u kome se nalazio Zoran Babić. Kako se navodi u optužnom predlogu, Stanojević je u kanal za naplatu putarine ušao nedozvoljenom brzinom.\nZoran Babić, koji je u toj nesreći bio teško povređen, u postupku je izjavio da je u trenutku nesreće sedeo na zadnjem sedištu automobila.\nNakon nesreće na naplatnoj rampi Doljevac, autoputa Niš -Leskovac\nPorodica Stanike Gligorijević do sada je više puta tražila objavljivanje snimaka nadzornih kamera sumnjajući u zvaničnu verziju o tome ko je vozio automobil koji je pri velikoj brzini udario u automobil nastradale Stanike.\nKompletan snimak do sada nije prikazan na suđenju i dodatnu polemiku izazvala je rasprava da li na njemu nedostaju dva ključna minuta sudara.\nZbog celog slučaja, Zoran Babić podneo je ostavku na funkciju v.d. direktora državnih "Koridora Srbije", 1. februara 2019. godine, dan nakon saobraćajne nesreće. Međutim, uprkos tome, i danas je na toj funkciji.\nAleksandar Vučić, upitan zašto je Babić nije smenjen, rekao je da je ta odluka na Vladi Srbije. "To je pitanje za Vladu zašto nije postavljen drugi direktor ili čekaju da mu se mandat završi zbog završetka jednog koridora. Njegov je posao, dok ne bude postavljen neko drugi, da taj posao obavlja", rekao je Vučić 7. decembra 2019.\nSlučaj je i dalje bez sudskog epiloga.\nNa poljoprivrednom gazdinstvu “Jovanjica”, čiji je vlasnik Predrag Koluvija, slučajnom akcijom policije otkriveno je uzgajalište marihuane. Javnost za taj slučaj ne bi saznala da Radio televizija Vojvodine nije objavila kratku nezvaničnu informaciju o ovom događaju. Potom su dimenzije slučaja postale veće.\nPolicija je 13. novembra 2019. godine uhapsila Koluviju nakon što je otkrila da poseduje falsifikovanu značku Ministarstva unutrašnjih poslova (MUP).\nNa njegovim plantažama zaplenjeno je blizu 650 kilograma osušene marihuane i 65.500 stabljika te biljke.\nPažnju javnosti na slučaj skrenuo je poslanik opozicione Narodne stranke Miroslav Aleksić. Između ostalog tvrdio je, mada bez jasnih dokaza, da je brat predsednika Srbije Andrej Vučić povezan sa Koluvijom te da je krajem novembra prošle godine Koluvija na dan hapšenja pozvao Andreja Vučića.\nGradonačelnik Novog Sada i istaknuti funkcioner Srpske napredne stranke Miloš Vučević, podneo je 9. decembra 2019. krivičnu prijavu protiv braće Vučić – Aleksandra (predsednika Srbije) i Andreja.\nGradonačelnik Novog Sada i visoki funkcioner SNS podneo je krivičnu prijavu protiv braće Vučić kao bi "dokazao da predsednik Srbije Aleksandar Vučić i njegov brat Andrej nisu umešani u slučaj "Jovanjica"\n"Tužilaštvo mora da utvrdi istinu i onda idemo dalje. Siguran sam da ćemo u kratkom roku videti šta će tužilaštvo uraditi", objasnio je Vučević motive ovog neobičnog poteza.\nTužilaštvo za organizovani kriminal zaista je u ovom slučaju bilo efikasno - 31. januara 2020. godine saopštilo je da, nakon prikupljanih podataka iz mobilnih telefonskih uređaja i SIM kartica oduzetih Koluviji, nije utvrđen nijedan kontakt sa Aleksandrom Vučićem i Adrejem Vučićem, niti da se komunikacije tokom hapšenja mogu dovesti u vezu sa Aleksandrom i Andrejem Vučićem.\nIpak, iz tog saopštenja Tužilaštva nije jasno da li je istraga išla dalje od dana hapšenja odnosno da li je tužilaštvo istražilo da li je Koluvija ranije bio u kontaktu sa njima.\nAleksandar Vučić u decembru 2019. rekao je da su u slučaj Jovanjica “umešani pojedinci iz MUP-a, BIA i čak i lica iz vojnih struktura” koji su, kako je rekao, izdavali lažne legitimacije.\n„Jovanjica“ se zvanično bavila proizvodnjom organske hrane, a predstavnici vlasti često su obilazili plantažu u cilju promocije.\nMinistar odbrane Aleksandar Vulin je 2015. godine je, dok je bio na funkciji ministra za rad boračka i socijalna pitanja, obišao imanje u znak, kako je rekao, “malog doprinosa domaćinu”. „Jovanjicu“ je 2016. godine posetio i Zoran Babić, v.d. „Koridora Srbije”.\nVlasnik poljoprivrednog dobra Predrag Koluvija i ostali optuženi u pritvoru su od 14. novembra 2019.\nTužilaštvo za organizovani kriminal 8. maja ove godine podiglo je optužnicu protiv Predraga Koluvije. Optužnicom je obuhvaćeno još devetoro zaposlenih u kompaniji a odnosi se na udruživanje radi vršenja krivičnih dela i neovlašćenu proizvodnju i stavljanje u promet opojnih droga.\nPaljenje kuće novinara Milana Jovanovića\nNovinaru portala Žig.info u noći između 11. i 12. decembra 2018. godine zapaljena je kuća. Napadači su na Jovanovićevu kuću bacili „molotovljev koktel“ a potom i pucale na ulazna vrata. Kuća u kojoj je u trenutku napada bio sa suprugom, izgorela je gotovo do temelja.\nNakon napada, Jovanović je rekao da je već dobijao pretnje zbog pisanja u vezi sa zloupotrebama predsednika beogradske opštine Grocka Dragoljuba Simonovića.\n"Pisao sam o gasifikaciji u Grockoj, o proneveri 29 miliona i 360.000 evra, imamo sigurno još 30 tačaka krivičnih dela koja su počinjena", rekao je Jovanović za RSE nakon što mu je zapaljena kuća. On se tim povodom, kako je rekao, pisanim putem obraćao i predsedniku Srbije Aleksandru Vučiću, kao i ministarki pravde Neli Kuburović.\nDragoljub Simonović dolazi iz Srpske napredne stranke u kojoj je u tom trenutku bio na funkcijama predsednika Opštinskog odbora SNS i člana Glavnog odbora stranke.\n25. januara 2019. policija ga je uhapsila zbog sumnje da je nalogodavac podmetanja požara. Tu vest javnosti je saopštio predsednik Srbije i lider naprednjaka Aleksandar Vučić.\nSimonović je optužen da je svog poznanika policajca Vladimira Mihajlovića zamolio da organizuje paljenje automobila novinaru. Mihajlović je potom dalje kontaktirao Igora Novakovića, koji je angažovao Aleksandra Marinkovića, dilera iz Grocke, da baci Molotovljev koktel u Jovanovićevu garažu.\nSuđenje Simonoviću i ostalim optuženima formalno je počelo 9. aprila 2019.\nVladimir Mihajlović i Igor Novaković su pred tužiocem priznali da iza svega stoji Simonović, da bi tokom postupka promenili iskaze. Igor Novaković je u prvom iskazu priznao da je Aleksandru Marinkoviću obećao otpis dugova i još 500 evra ukoliko zapali auto Milanu Jovanoviću. Na suđenju 14. februara 2020. međutim, Novaković je rekao da mu je u prostorijama Uprave kriminalističke policije na Makišu, 24. januara 2019, nekoliko policajaca u civilu "pretilo i nateralo da to kaže".\nBivši predsednik opštine Grocka, Dragoljub Simonović optužen za organizovanje paljenja kuće novinara Milana Jovanovića\nU međuvremenu, nakon nepunih mesec i po dana provedenih u pritvoru, Dragoljub Simonović pušten je na slobodu.\nDrugi osnovni sud u Beogradu smatrao je da je saslušanjem svih svedoka u postupku prestala potreba za držanjem Simonovića u pritvoru jer je "prestala opasnost da on može da utiče na njihove iskaze".\nTakva odluka donesena je uprkos tome što je tužilaštvo prvobitno tražilo pritvor za Simonovića navodeći kao razloge opasnost od uticanja na svedoke, ali i da ne bi ponovio krivično delo.\n"Ja se ni malo ne osećam bezbedno, očekujem ponovo napad, da mi se ugrozi život, stambeni objekat i moja porodica", rekao za RSE Milan Jovanović nakon što je Simonović izašao iz pritvora.\nOvaj postupak je i dalje u toku.\nJoš jedna afera u koju je umešan otac ministra policije Nebojše Stefanovića, Branko Stefanović.\nBalkanska istraživačka mreža BIRN objavila je da je oko 15 osoba sa fantomkama na glavama, sekirama i palicama polupalo i demoliralo ulaz hotela "Šumadija" u Beogradu, 15. februara 2019. godine.\nIncidentu, su prethodili pregovori oko prodaje hotela koje je vodio Branko Stefanović.\nO celom slučaju u javnosti je progovorio Njegomir Kilibarda, prethodni vlasnik hotela koji je optužio oca ministra policije za reketiranje, tvrdeći da se nudio "da pomogne" oko isplate dugova koje je imao ukoliko zauzvrat proda hotel.\nSam Branko Stefanović potvrdio je da se sastajao sa Kilibardom i da su razgovarali o pozajmici i hotelu. "Hteli smo da pomognemo tom nesrećniku jer je složio priču da ga neka mafija juri za pare, ali kada je došlo do toga da ta priča postane ozbiljna pokazalo se da je prevarant", rekao je o slučaju Branko Stefanović.\nMinistar policije Nebojša Stefanović (afera "Hotel Šumadija" drugi je slučaj u koji je umešan otac ministra Branko Stefanović)\nI ova afera ostala je bez odgovora na mnoga pitanja. U međuvremenu, Branko Stefanović je, u novembru 2019. godine, tužio Kilibardu „zbog povrede ljudskog dostojanstva”.\nMinistar Nebojša Stefanović izjavio je 14. marta 2019. godine da su sve informacije koje se o njemu pojavlju u ovom slučaju „brutalna laž“.


04. Oct 2000 16:50 (GMT+01:00)\nRuska diplomatija nastavlja konsultacije o krizi u SRJ\nPutin razgovarao sa Ananom\nDolazak Koštunice i Miloševića u Moskvu još "u stadijumu razmatranja"\nNJU DELHI-MOSKVA (Beta) - Ruski predsednik Vladimir Putin, koji se nalazi u poseti Indiji, razgovarao je sa generalnim sekretarom UN Kofijem Ananom o situaciji u SRJ, saopštio je Putinov savetnik za spoljnu politiku Sergej Prihotko.\nOn je Itar-Tasu rekao da rusko rukovodstvo "nastavlja intenzivne konsultacije sa onima kojima je stalo do mira u SRJ".\nNapomenuo je da je prethodnih dana o Jugoslaviji Putin razgovarao sa američkim predsednikom Bilom Klintonom, francuskim predsednikom Žakom Širakom i premijerom Italije Đulijanom Amatom.\nPo njegovim rečima, šef diplomatije Igor Ivanov takođe ima konsultacije, i već je imao desetine telefonskih razgovora sa kolegama iz drugih država, a na tome radi i sekretar Saveta za bezbednost Rusije Sergej Ivanov, i on sam.\n"U stalnom smo kontaktu sa Vojislavom Koštunicom. Ambasada Rusije u Beogradu ima stalni kontakt sa jugoslovenskim rukovodstvom", rekao je Prihotko.\nOn je dodao da je "u stadijumu razmatranja dolazak Slobodana Miloševića i Koštunice u Moskvu", a da će realan datum posete biti određen uzimajući u obzir da se predsednik Rusije vraća 5. oktobra uveče iz Indije u Moskvu.\nPrihotko je rekao da je "cilj Rusije - da obezbedi legitimnost, ne dozvoli nasilje, da izvuče situaciju iz krize, a SRJ iz izolacije i sankcija".


EHF dozvolio Kosovu da igra prijateljske utakmice, mlađi već na šampionatima\nIzvršni odbor Evropske rukometne federacije odobrio je da reprezentacija Kosova igra prijateljske utakmice.\nReprezentacija Kosova moći će da učestvuje na evropskom šampionatu za igrače mlađe od 19 godina, kao i za rukometašice na kontinentalnom takmičenju za mlađe od 18 godina.\nRasprava oko punopravnog članstva Kosova u EHF-u održaće se na kongresu u Dablinu, u septembru ove godine.\nRukometna reprezentacija Kosova\nOVO JE VEĆ PUNO, PUNO BOLJE! Rukometaši Srbije DEKLASIRALI Egipat u sjajnoj atmosferi "Čaira"!\nU drugom pripremnom meču za Evropsko prvenstvo pobeda od 29:17\nSUĐENJE ZA UBISTVO NA BEVERLI HILSU Svedočila supruga optuženog za likvidaciju: "Skrinšotovala sam njihove porodične slike zbog recepata"


Nekad i sad : O.S.D. "Beograd"\nSPORTSKO-POSLOVNI KOMPLEKS OMLADINSKOG SPORTSKOG DRUŠTVA BEOGRAD\nSvima krov nad glavom\nPriča o sportskim romantičarima, od Metalca, preko BSK, do OSD Beograda, ne bi bila potpu-na ako se brojna navijačka armija ne bi podsetila na seljakanja naših sportista i upoznala sa sadašnjim blagom, u vidu sportskih terena i poslovnih prostorija, i planovima za budućnost. Svojevremeno su asovi našeg Sportskog društva često ostajali bez krova nad glavom, seljeni su sa jednog na drugi teren, često su kao domaćini morali da gostuju, dok su se pojedine klupske aktivnosti odvijale ili u kafanama ili u privatnim stanovima.\nTako je bilo nekad, danas je Omladinsko sportsko društvo Beograd složna porodica, porodica koja je svim takmičarima obezbedila krov nad glavom, terene za trening i igru, naravno i neophodne rekvizite. Omladinski stadion na Karaburmi, dat je na korišćenje našem Sportskom društvu i fudbalskom klubu i veruje se da đe mu trajno pripasti. Takav je dogovor postignut još 1976. godine, kada je tadašnja Radna organizacija Omladinski stadion postala deo sportske porodice „romantičara“. Podsećanja radi, prvi direktor stadiona bio je Dragoslav Sirotanović, zatim je dugo godina na tom mestu bio dugogodišnji prvotimac i kapiten Sava Antić, a kada je penzionisan nasledio ga je takođe bivši fudbaler i kapiten Božidar Milenković, koji je i danasu direktorskoj fotelji. Stadion ima kapacitet 30.000 mesta, istočna tribina je delimično pokrivena..\nNa stadionu se radi (ili je u planu da se izgradi) veliki broj posloznsg prostora. Tri lamele su završene, još jedna na severu se radi, a tri su u planu. Uz sadašnjih 7.000 m poslovnog prostora, trebalo bi da se dobije još oko 5.000. Ispod zapadne tribine pla-nirano je šest lamela, sa oko 6.000 m2, istočna je već prilagođena potrebama. U Omladinskom sportskom društvu Beograd naglašavaju da su prinuđeni da traže poslovne partnere, pazbog nedostatka sredstava pronalaze sufinansijere. Kada se svi radovi završe biće oko 30.000 m2 poslovnog prostora i apartmana, mnogi he biti dodeljeni klubovima, a čisto 10.000 m2 služiće za izdavanje, samim tim i za normalan život svih članova ove velike sportske porodice. U dogovoru sa OFK Beogradom, veći deo prostora pripašće fudbalskom klubu čiji su prohtevi, objektivno, najviši, tako da fce svi u OSD na kraju biti zadovoljni. Košarkaška lepotica OKK Beograd, Poslovnosportski centar „Radivoj Kopati“ ima sa halom oko 12.000 m2 poslovnog prostora. Uz neznatne izmene, ova dvorana trebalo bi da zadovolji sve potrebe košarkaša, rukometašica i xudista.\nAtletičari koriste šljakastu stazu na Omladinskom stadionu, koja će uskoro da bude prekrivena tartanom. Kada ovaj posao bude završen i kada se finalizuju radovi na skakalištima, atletičari neće imati problema.\nTeniseri raspolažu sa tri prelepa terena, iza južne strane Omladinskog stadiona na Karaburmi. Tu je planira-na izgradnja garaže i ostalih objekata, među kojima će da dominira dvorana malih dimenzija, koja tse da služi za potrebe xudo kluba, ali i ostalih „romantičara“, pošto će imati trim kabinet, saunu i prostor za relaksaciju. Biciklistima je, kada su sportski objekti u pitanju, najlakše, ali u Sportskom društvu o njima vode računa, pa se planira izgradnja magacinskog prostora, radionice za popravku bicikla i otvaranje lokala, koji bi mogao da pokrije deo najosnovnijih troškova.\nPolitika Omladinskog sportskog društva Beograd\nPolitika Omladinskog sportskog društva Beograd je u skladu sa modernim životnim kretanjima. Zato su svi okrenuti sutrašnjici, koja će biti blistava i uspešna samo ako se obezbede neophodni tereni i poslovni prostor, koji bi bio izvor prihoda. Zato OSD Beograd izgradnju sportskoposlovnog kompleksa smatra „poslom decenije“, koji bi udružene klubove doveo u situ-aciju da raspolažuIi poslovnim pro-storom rešavaju gotovo sve finansijske probleme. Uz to, svi sportisti OSD Beograd dobilibi moderne kancelarije, svlačionice, teretane, saune, terene, staze, neophodne savremene rekvizite, a možda se u nekom kutku sagrade i sobe za sportiste koji u privatnom životu nemaju krov nad glavom.\nOmladinsko sportsko društvo Beograd ima u planu da postane pravi gigant na jugoslovenskim prostorima, pravi potezi su povučeni, temelj je pravilno postavljen, pa ne treba sumnjati da fce i nadgradnja da bude presvega profesionalna i sportski opravdana.


USTAV RS: Izmene Ustava, prema mišljenju pravnih stručnjaka, treba da eliminišu svaki mogući politički uticaj na rad najviših pravosudnih organa - Državnog veća tužilaca i Viskog saveta sudstva, kao i da isključe Narodnu skupštinu RS iz procesa izbora sudija i tužilaca\nNajavljene izmene Ustava Republike Srbije ("Sl. glasnik RS", br. 98/2006 - dalje: Ustav) u oblasti pravosuđa, prema mišljenju pravnih stručnjaka, treba da eliminišu svaki mogući politički uticaj na rad najviših pravosudnih organa - Državnog veća tužilaca i Viskog saveta sudstva, kao i da isključe Narodnu skupštinu Republike Srbije iz procesa izbora sudija i tužilaca.\nTim povodom Komisija za izmenu Ustava u oblasti pravosuđa sastavila je predloge sa novim ustavnim rešenjima, od kojih neka imaju alternativne mogućnosti, dok će organizacije civilnog društva, svoje predloge izmena pripremiti za javnu raspravu do kraja juna.\nKomisija za izmenu Ustava u oblasti pravosuđa, na čijem je čelu predsednik Vrhovnog kasacionog suda i Visokog saveta sudstva Dragomir Milojević, smatra da sve sudije, bez obzira na to da li se biraju prvi put, na ograničen mandat, ili se biraju na stalnu funkciju, treba da bira Visoki savet sudstva.\nIsti stav Komisija ima i kada je u pitanju izbor predsednika sudova i predsednika Vrhovnog kasacionog suda.\nJedan od alternativnih predloga Komisije je da prvi izbor sudija na mandat od tri godine bude brisan iz Ustava, te da sudije bira Visoki savet sudstva (VSS).\nMilojević je potvrdio i da Komisija predlaže izmenu sastava VSS-a jer smatra da je u njemu suvišno članstvo predsednika skupštinskog Odbora za pravosuđe.\nUčešće ministra pravde u sastavu VSS treba modifikovati tako da on bude član "ograničenog kapaciteta", što znači da ne bi imao ovlašćenja da odlučuje u stvarima koje se odnose na premeštaj sudije i izricanje disciplinskih mera.\nPrema stavu Komisije, ministar bi mogao da bude uključen u rad VSS kada se raspravlja o budžetskim pitanjima, to jest prihodima i rashodima sudstva.\n- Na ovaj način mogla bi se obezbediti ravnoteža u pogledu finansijskih potreba sudstva i ukupnih finansija, koja Vlada predlaže parlamentu - preneo je Milojević stav Komisije.\nKada je u pitanju struktura članstva VSS-a iz reda sudija, Komisija smatra da u tom telu treba da budu zastupljeni predstavnici sve četiri apelacije.\nMilojević je naveo i stav Komisije da predsednik Vrhovnog saveta sudstva treba da bude u sastavu VSS-a, ali ne i da, kako što je slučaj sada, po automatizmu bude i predsednik tog najvišeg pravosudnog organa.\nPredsednika VSS-a treba da biraju članovi tog tela, a postoji i alternativni predlog da se zadrži sadašnje rešenje, naveo je predsednik VKS.\nPosebna tema razmatranja Komisije bila je rešavanje sukoba nadležnosti između Ustavnog suda i redovnog sudstva.\nUstavni sud, prema stavu Komisije, ne nastupa kao "visoka" ili "najviša" sudska instanca prema sudovima, već je njegova uloga vrši kontrolu "ustavne opravdanosti".\nZato i kada ustavna žalba proistekne iz nekog građanskog ili krivičnog spora Ustavni sud treba da se ograniči samo rešavanje pitanja u postupanju suda koja su vezana za potencijalnu povredu ustavnog prava, smatra Komisija.\nPored toga, Komisija predlaže i izmenu naziva "Vrhovni kasacioni sud" koji smatra kontradiktornim i zalaže se za vraćanje starog naziva tom sudu "Vrhovni sud".\nDirektor Jukoma i Koordinator radne grupe Nacionalnog konventa za poglavlje 23 Milan Antonijević rekao je da organizacije civilnog društva razgovaraju o izmeni Ustava od samog njegovog usvajanja 2006. godine. Prema njegovim rečima, na raspravu će biti pozvani svi koji se bave Ustavom i koji znaju na koji način treba unaprediti nezavisnost sudstva i osigurati samostalnost tužilaštva.\n- Organizacije žele da proces izmene Ustava bude suštinski, da rasprava ne bude kratka, već da može da se objasni građanima šta će se to Ustavom menjati u pravosuđu i koje sve oblasti moramo da izmenimo da bi napravili efikasniji sistem nezavisnosti pravosuđa - naveo je Antonijević.\nOn je podsetio da je Srbija Akcionim planom za Poglavlje 23 najavila izmene Ustava koje će biti usvojene krajem ove godine i koje će se prevashodno odnositi na izlazak politike iz pravosuđa, pre svega iz Državnog veća tužilaštva i Visokog saveta sudstva.\nOn smatra da su neophodne izmene Ustava koje se tiču članstva Državnog veća tužilaštva i Visokog saveta sudstva.\n- Ova dva tela u svom sastavu imaju ministra pravde, koji prisustvuje sastancima i ima pravo glasa. To bi, kako je najavljeno, trebalo izmeniti tako da ova tela budu u potpunosti u nadležnosti samih sudija i tužilaca kako bi se smanjio uticaj izvršne vlasti - naveo je predsednik Jukoma.\nIzvor: Vebsajt Blic, 07.06.2017.


ZAKON O SPREČAVANJU NASILJA U PORODICI: Prvo, Drugo i Treće osnovno tužilaštvo zaključili Protokol o saradnji sa klinikom "Dr Laza Lazarević" sa ciljem efikasnije i još bolje multisektorske saradnje u borbi protiv nasilja u porodici. Primena ovog protokola omogućiće koordinirano i hitno smeštanje osoba sa mentalnim smetnjama koji zbog toga ozbiljno ugrožavaju sopstveni i živote drugih\nPrvo, Drugo i Treće osnovno tužilaštvo zaključili su 20. oktobra 2017. godine Protokol o saradnji sa klinikom "Dr Laza Lazarević" sa ciljem efikasnije i još bolje multisektorske saradnje u borbi protiv nasilja u porodici.\nProtokol koji je zaključen rezultat je zajedničkih iznetih predloga i konkretnih mera za hitno delovanje na sastanku koji je prethodno održan u Ministarstvu pravde.\nPrimena ovog protokola omogućiće koordinirano i hitno smeštanje osoba sa mentalnim smetnjama koji zbog toga ozbiljno ugrožavaju sopstveni i živote drugih. Zbog ovoga su otvoreni i dežurni telefoni u klinici "Dr Laza Lazarević".\nIzvor: Vebsajt Kurir, J. Spasić, 20.10.2017.


Sjednica Gradskog štaba za vanredne situacije: Kakvo je korona stanje u Banjaluci? | BL Portal\nOdržana je sjednica Gradskog štaba za vanredne situacije, na kojoj su pored trenutne epidemiološke situacije razmatrani uslovi za održavanje manifestacije „ 56. Kočićev zbor“, saopšteno je iz Gradske uprave.\nNa sjednici Štaba je konstatovano da je epidemiološka situacija povoljna, ali da je i dalje potrebno pridržavanje svih mjera koje su trenutno na snazi.\nKada je u pitanju održavanje manifestacije „56. Kočićev zbor“, Štab je jednoglasno usvojio odluku da se u periodu od 23. do 29. avgusta održi pomenuta manifestacija uz obavezno poštovanje epidemioloških mjera.\nZbog mjera koje su trenutno na snazi, dio manifestacije neće moći biti održan u obimu kao ranijih godina.\nTakođe, Gradski štab nastaviće pratiti situaciju u Banjaluci, kao i odluke Republičkog štaba za vanredne situacije.\nU skladu sa preporukama struke, Gradski štab je konstatovao da je imunizacija ključna u procesu borbe protiv pandemije, te pozvao građane da se vakcinišu.\nTags: Banjaluka, korona, sjednica, Štab, vanredna situacija\n“Logično je”: Špirić očekuje da se stranke iz Sarajeva posvete traženju rješenja\nMakrona skoro ugušili pažnjom: Ljubaznost domaćina dovela do komične scene VIDEO


Grad Zrenjanin - Ratko Mladić uhapšen u Lazarevu!\nPočetna / Ratko Mladić uhapšen u Lazarevu! /\nRatko Mladić uhapšen u Lazarevu!\nPredsednik Srbije Boris Tadić, na vanrednoj konferenciji za novinare, saopštio je da je oko 11 sati danas uhapšen Ratko Mladić, u akciji koju su u koordinaciji izvele BIA i Služba za otkrivanje ratnih zločina. Tadić je čestitao timu za nacionalnu bezbednost na sprovedenoj akciji. Radio-televizija Srbije je prenela da je haški optuženik Mladić uhapšen u Lazarevu, kod Zrenjanina, a koristio je lažna dokumenta pod imenom Milorad Komadić.\nMladić je, prenose dalje mediji, uhapšen u kući svog rođaka Branislava Mladića, u Ulici Vuka Karadžića 2. Pojedini meštani Lazareva svedoče da je još jutros oko 4 časa primećeno nekoliko policijskih vozila u selu, i potvrdili da je devedesetih godina Ratko Mladić već boravio u ovom mestu.\n"Blic" prenosi da je u toku zasedanje kriznog štaba posle hapšenja haškog begunca Ratka Mladića. Tužilac Vladimir Vukčević se hitno vraća sa Briona gde je trebalo da se sastane sa Seržom Bramercom, a koordinator tajnih službi Miodrag Rakić se hitno vraća iz Amerike.\nU toku dana očekuje se saopštavanje pojedinosti u vezi sa današnjom akcijom...


BIZIT: E-commerce u teoriji i praksi | PC Press\nBIZIT: E-commerce u teoriji i praksi\n6. decembar 2017. 7. decembar 2017. PC Press\nKoncept tradicionalnog bankarstva nije postojan nigde u svetu, pa ni u Srbiji, izjavila je na otvaranju Okruglog stola na temu „Prednosti i zamke e-commerce“, guverner NBS, Jorgovanka Tabaković. Moderne tehnologije su u potpunosti promenile bankarske sisteme, koji su prinuđeni da idu u korak sa novim tehnologijama, na čelu sa Narodnom bankom Srbije. Sa digitalizacijom su došli i novi izazovi u vidu nebankarske konkurencije, a tu su i bezgotovinsko plaćanje, pa i kriptovalute koje disruptivno deluju na tradicionalne bankarske sisteme. Na okruglom stolu su, pored predstavnika NBS učestvovali i pripadnici bankarskog sektora, predstavnici kompanija, te predstavnici platnih procesora i e-commerce rešenja.\nNa samom otvaranju, moderator okruglog stola, Tatjana Ostojić, iznela je podatke da trgovina gotovinom u Srbiji i dalje iznosi 70 odsto prometa. Guverner NBS, Jorgovanka Tabaković je dodala da se i u EU 80 odsto transakcija obavlja kešom, uprkos velikom prilivu kriptovaluta, čiji je udeo u globalnim transakcija veoma mali i iznosi između tri i pet odsto dnevnih transakcija koje obavi Narodna banka Srbije. U prilog elektronskom poslovanju u Srbiji ide i inicijativa NBS, koja radi na uvođenju instant plaćanja (PSD2), u skladu sa onim što sprovodi EU. Novi sistem instant plaćanja će omogućiti sve ono što mu ime govori i radiće 24/7/365, a NBS će obezbediti najsavremeniju infrastrukturu, koja će omogućiti bankama da implementiraju ovaj vid plaćanja i svojim korisnicima obezbede da koriste novi sistem, koji će sa strane NBS biti implementiran u drugoj polovini 2018. godine.\nGuverner NBS, Jorgovanka Tabaković\nKompanija Mastercard razmišlja o instant plaćanju, a Nikola Mehandžić, direktor poslovnog razvoja za tržišta Balkana u Mastercardu, naveo je da internet trgovina nije prolazni trend, već nešto što se razvija. Ljudi imaju naviku da gube lozinke, korisničke naloge i šifre, zbog čega više od jedne trećine ljudi odustaju od online trgovine. Prema njegovim rečima, biometrijska autentifikacija je brz, jednostavan i bezbedan metod autentifikacije koji postaje sve popularniji, a finansijska industrija pokušava da usvoji taj model. Mastercard je lansirao platno sredstvo sa karticom koja umesto PIN-a koristi očitavanje prsta kao metod autentifikacije. Ocena 93 odsto korisnika ovog metoda autentifikacije smatra da je to zgodnije od PIN-a, 95 odsto misli da je to sigurnije od običnih kartica, a preko 90 odsto korisnika bi promenilo svoju karticu za neku koja ima ovu funkcionalnost. Prisutni panelisti su izneli sumnju u brzinu primene ovog metoda očitavanja kartica, a ih je Mehandžić uverio da će to veoma brzo zaživeti i u Srbiji, imajući u vidu da se to u Bugarskoj već primenjuje. Mastercard je razvio i servis Mastercard Identity Check Mobile, koji preko nekoliko koraka verifikuje korisnika (otisak prsta, dužica oka). Biometrijom se isto tako i smanjuje broj korisnika koji odustaju od online kupovine, i bitno je da korisnici budu identifikovani kroz dvofaktorsku autentifikaciju, što nudi biometrija, u kojoj korisnici moraju da dokažu svoj identitet, čime se veoma efikasno smanjuju prevare. Ujedno, postignut je visok stepen prihvata kod korisnika, korisnicima je pojednostavljen sistem korišćenja usluga, ovaj vid autentifikacije ubrzaće prihvatanje digitalnih plaćanja i dovesti do povećanja prihoda trgovaca, istakao je Mehandžić.\nDirektor poslovnog razvoja za tržišta Balkana, Mastercard, Nikola Mehandžić\nDejan Tešić iz Komercijalne banke govori da je ovo veliki iskorak za NBS i da je uređenje bankarskih provizija svakako korak kojim se treba krenuti. Davno je prošlo vreme za visoke interchange provizije koje mogu biti stimulativne za kartično poslovanje u Srbiji. Nove tehnologije otvaraju mnoge mogućnosti za različite usluge i ostvarivanje prihoda za nove usluge. Na to se nadovezala Zorana Branković, predstavnik Banca Intesa sa informacijom da je Srbija još uvek mlado tržište koje raste, sa godišnjom stopom rasta od oko 50 odsto i tendencijom rasta. Zajednički zaključak predstavnika bankarskog sektora je bio i da nove tehnologije ne poskupljuju transakcije, već su efikasnije, smanjujući pritom broj koraka u svakoj transakciji, a samim tim i cenu transakcija.\nJelena Jovanović je ispred Privredne komore Srbije izjavila da su od aprila krenule radionice o e-trgovini koje organizuje PKS, a koje su naišle na veoma veliko interesovanje. Problem sa velikim kompanijama koje outsouce-uju kadrove je i nemogućnost plaćanja u inostranim valutama, što bi uskoro, po rečima guvernera NBS, trebalo da se promeni. Najbolji pokazatelj popularnosti e-commerce je pomenuta posećenost radionica, a kako je EU donela obavezujuću regulativu, uskoro se očekuje i njena implementacija u naš zakonodavni sistem. Veliki problem kod nas je postojanje sivog tržišta koje obuhvata neregistrovane sajtove, prodaju preko društvenih mreža, bez poreza, sa „predatorskim“ cenama i robom van granica naše zemlje, uglavnom susedne nam Mađarske. Tu nema poreza, a kamoli bezbedne online trgovine i plaćanja karticama.\nSekretar Udruženja za elektronske komunikacije i informatičko društvo, PKS, Jelena Jovanović\nIskustva iz prakse su, pak drugačija. Marko Ilić, sa portala TakoLako je naglasio da smo mi malo tržište i da se manjim trgovcima ne isplati da rade s platnim karticama, jer su troškovi preveliki, iako ni banke, po rečima Dejana Tešića ne vole papirologiju. Postoji neusaglašenost zakona i propisa, koji su često nedorečeni i konfliktni, pa je papirologija jedini način da banke budu osigurane. Ne treba zaboraviti ni kvalitetno isplaniran web shop i dobar poslovni model, rešenje koje u ovom trenutku omogućava transformaciju regularne radnje u profitabilni online shop, izjavila je Silvia Šušnjević, menadžer za razvoj poslovanja kompanije Enetel Solutions, koja ima svoju e-commerce platformu – Impoqo.\nMenadžer za razvoj poslovanja Enetel Solutions, Silvia Šušnjević\nJedno od rešenja koje bi smanjilo plaćanje kešom, a povećalo plaćanje karticama i podstaklo online kupovinu je svakako smanjivanje takozvanog interchange fee-ja (iznos koji se naplaćuje između banaka zarad prihvatanja kartične transakcije). To je, po rečima predstavnika NBS – logični korak, sa čim se nisu baš u potpunosti složili predstavnici banaka, pa je Petar Jovanović iz Raiffeisen banke ukazao da je pre dosta godina, kada je samo Banca Intesa podržavala ovaj sistem plaćanja interchange fee bio pet, a sada je dva odsto, i da u međuvremenu nismo videli drastične promene, pa ne očekuje da će se nešto revolucionarno desiti kada fee sa dva spadne na jedan odsto iznosa transakcije. Prema rečima gospodina Jovanovića, rešenje je povećanje broja privrednih subjekata koji se bave online prodajom. Takođe, svi su se usaglasili da je edukacija pravnih lica i korisnika od ključnog značaja, istaknuvši dobru praksu PC Press-a kao medija koji konstantno edukuje celokupno tržište o novinama na polju bankarskog poslovanja, elektronske trgovine i relevantnih tema.\nZamenik predsednika IO, Reiffeisen banka, Petar Jovanović\nPredsednik IO Addiko banke Mirko Španović je naglasio da je njihova strategija malo drugačija i da su oni krenuli putem brze impementacije modernih tehnologija, pa njihov operativni model obuhvata otvaranje računa bez odlaska u banku, Viber kao mrežu sa pet miliona korisnika za komunikaciju i podršku, ali i mBanking kao primarni vid transakcija koji omogućava velike uštede na obe strane. „Visoke su cene kada prvi nešto implementirate“, rekao je gospodin Španović, ali su na duže staze prednosti velike.\nKada su u pitanju zamke e-commerce poslovanja, konsultant Aleksandar Birovljev je naglasio da tržište naše zemlje raste i da nove tehnologije ne moraju da se implementiraju odmah, jer, po njegovom mišljenju neće u kratkom roku dovesti do velikih efekata. Takođe, potrebno je da nove kompanije u poslovni model i troškove uračunaju i rizike online poslovanja, koji često mogu biti veliki izdatak koji se uglavnom ne planira u samom startu. Elektronska trgovina u Srbiji sigurno nije na početku, ali smo mi i dalje malo tržište koje favorizuje, ali i opterećuje velike prodavce, posebno novim tehnologijama. Srbija već dugi niz godina koristi beskontaktno plaćanje, i ide u korak sa modernim tehnologijama, iako toga nije ni svesna. Uzmite primer BusPlus karti u Beogradu kojima beskontaktno plaćate kartu u autobusu, a svojevremeno je i Parking servis bio pionir na ovom polju, kada je omogućio plaćanje putem SMS-ova.\nTagovi: Addiko banka, AIK banka, Banca Intesa, beskontaktno plaćanje, BizIT, e commerce, E-trgovina, Instant plaćanje, Jorgovanka Tabaković, kartice, Komercijalna banka, NBS, Okrugli sto, PSD2, Reiffeisen banka, Societe General banka\n← Samsung počeo da proizvodi Flash Storage od 512GB za mobilne uređaje\nSony pionir Android televizora →


Šuhret Fazlić: Bira ni u kom slučaju ne može biti ponovno korištena kao prihvatilište za ilegalne migrante | Radio Bihać\nSrijeda, 14.04.2021 - 06:13\nŠuhret Fazlić: Bira ni u kom slučaju ne može biti ponovno korištena kao prihvatilište za ilegalne migrante\nGradonačelnik u Bihaću razgovarao sa evropskim ambasadorima\nBihaćki gradonačelnik Šuhret Fazlić razgovarao je jučer iza zatvorenih vrata sa ambasadorom Johannom Sattlerom, šefom Delegacije EU i specijalnim predstavnikom EU u BiH, te ambasadoricama Njemačke Margret Uebber i Austrije Ulrike Hartmann.\nTema razgovora je bila migrantska kriza u svjetlu stvaranja boljih uslova za boravak migranata u kampu Lipa. Ocijenjeno je da je zahvaljujući zajedničkim naporima danas stanje u Lipi daleko bolje i povoljnije, budući da je većina migranata koja je boravila na otvorenom smještena u šatore koje su obezbijedile Oružane snage BiH.\nGradonačelnik Fazlić je i ovom prilikom evropskim ambasadorima poručio da Bira ni u kom slučaju ne može biti ponovno korištena kao prihvatilište za ilegalne migrante, ali da će Grad i dalje aktivno učestvovati u njihovom zbrinjavanju.\n14.01.2021 - 09:44\nŽivoti migranata u BiH ne smiju ...\nIz Evropske komisije su komentarisali trenutnu migrantsku krizu u BiH te poručili da životi ljudi ne ...


Novi Sad predstavio plan kandidature za prestonicu kulture 2020. | Autonomija\nNovi Sad predstavio plan kandidature za prestonicu kulture 2020.\nVojvodina je region koji najviše liči na ono što jeste Evropska unija\nGrad Novi Sad predstavio je u četvrtak plan kandidature za Evropsku prestonicu kulture za 2020. godinu, u partnerstvu sa Sremskim Karlovcima i sa Zrenjaninom.\n„Namera nam je da na simboličan način oslikamo Vojvodinu, jer je to region koji najviše liči na ono što jeste Evropska unija”, izjavio je na promociji na Sajmu obrazovanja član Gradskog veća zadužen za kulturu Andrej Bursać.\nDodao je da je u mađarskom Pečuju, na sednici Evropskog parlamenta, ova inicijativa ocenjena kao „značajna” i dodao da se na nju gleda „sa velikom blagonaklonošću”.\nBursać je naveo da su podršku kandidaturi, između ostalih, pružili Maribor, grad koji je ove godine Evropska kulturna prestonica, te Univerzitet u Novom Sadu i Matica srpska.\nNajavio je da će biti usvojena i Strategija kulturnog razvoja grada do 2020. godine, čime bi bilo definisano kako Novi Sad treba da se pripremi, ukoliko bude izabran za Evropsku prestonicu kulture.


U SRBIJI POVEĆAN MINIMALAC - Užice Oglasna Tabla\nBEOGRAD – Socijalno ekonomski savet dogovorio je danas povećanje minimalne cene rada sa 130 na 143 dinara po satu, koja će važiti od sledeće godine, izjavio je Tanjugu predsednik Unije poslodavaca Srbije Nebojša Atanacković.\nKako kaže Atanacković, od ministra Vujovića su dobili obećanje da sa druge strane neće biti novih opterećenja za privredu. Socijalno ekonomski savet Republike Srbije čine predstavnici vlade, reprezentativnih sindikata i poslodavaca.\nRok za utvrđivanje minimalne cene rada za nerednu godinu bio je 15. septemabar, a ova cena će važiti od 1. januara. Minimalna cena rada po satu je od početka ove godine povećana sa 121 dinar na 130 dinara. Minimalnu mesečnu zaradu od 22.880 dinara u Srbiji prima oko 350.000 radnika. U prethodnih pet godina je minimalac povećan za 15 dinara.


Amazon, Microsoft i Nokia razmišljaju da kupe proizvođača BlackBerry-a — Online Tržište\nObjavio(la) admin u kategoriji Akvizicije, Amazon, Microsoft na dan 21. Decembra 2011. / ostavite komentar\nDanas je više izvora objavilo da Amazon, Microsoft i Nokia razmatraju kupovinu sada već posrnulog, a nekada vrlo popularnog proizvođača BlackBerry smartphone-a, kompaniju Research In Motion (RIM).\nAmazon je navodno letos angažovao investicionu banku koja je trebala da razmotri potencijalno spajanje sa kompanijom RIM. Amazon je, navodno, vodio povremene razgovore sa ovom Kanadskom kompanijom ali nikada nije dao formalnu ponudu. S druge strane, izvori navode da su se u priču uključili Microsoft i Nokia sa svojom zajedničkom ponudom, koja takođe nije formalno objavljena.\nKompanija RIM godinama se bori sa konkurentima Android-om i iOS kako bi se održala na Američkom smartphone tržištu. Nekada je ovaj proizvođač smartphone-a mogao da računa na više od 45 procenata Američkog smartphone tržišta, ali ove godine njegov udeo na ovom tržištu je bio svega 9,5 odsto. Prema svim predviđanjima ovaj trend će se nastaviti i u doglednoj budućnosti, posebno nakon što Nokia i Microsoft krenu agresivnije prema tržištu sa svojim Windows Phone smartphone uređajima.\nTržišna vrednost kompanije je pala za 77 odsto u poslednjih 12 meseci, na oko 6,8 milijardi dolara, nakon niza razočaravajućih kvartalnih izvještaja, kašnjenja sa novim modelima, slabe prodaje PlayBook Tablet-a i drugih pogrešnih koraka koje je kompanija napravila. Akcije kompanije su prošle nedelje ponovo oslabile nakon ponovne objave loših kvartalnih rezultata kao i najave odlaganja lansiranja novog BlackBerry 10 smartphone-a.\nPotpuno je jasno da sve zainteresovane strane žele da poboljšaju svoje pozicije na tržištu mobilnih uređaja. Uspeh koji je Amazon napravio ove godine sa Kindle Fire naveo je mnoge analitičare da spekulišu o tome treba li kompanija da lansira i svoj smartphone sledeće godine. Microsoft plaća kompaniji Nokia milijarde dolara kako bi koristila njegov mobilni operativni sistem, tako da bi kompanija RIM sa svojih 75 miliona BlackBerry korisnika svakako bila pun pogodak u nastojanju Microsoft-a da uzme malo veći dio kolača na ovom tržištu na kom su za sada lideri Google Android i Apple iOS. Kupovinom kompanije RIM, Microsoft-u neće garantovati uspeh na tržištu ali je možda najbolja šansa da se ozbiljnije umeša u borbu sa konkurentima.\nNa ove glasina o mogućem preuzimanju reagovala je i berza pa su tako akcije kompanije RIM skočile za 10 odsto na NASDAQ.\nTagovi: blackberry, kupovina, nokia, preuzimanje, Research In Motion, RIM


Burić, Pjanić i Nurkić u najužoj konkurenciji za najboljeg sportistu | NEON Televizija\nStručni žiri 20. jubilarnog Izbora najboljeg sportiste BiH, manifestacije u tradicionalnoj organizaciji “Nezavisnih novina” i Radio-televizije BiH na trećoj sjednici skratio je liste nominovanih u svim kategorijama. U najužoj konkurenciji za najbolju sportistkinju su biciklistkinja Lejla Tanović, košarkašica Marica Gajić i odbojkašica Ajla Paradžik.\n“Nezavisne novine” i Radio televizija BiH 20. godinu zaredom organizuju Izbor najboljeg sportiste BiH, najrelevantniju manifestacije ovakve vrste u BiH, čiji je partner Olimpijski komitet BiH. Snažnu podršku pruža i Ministarstvo civilnih poslova BiH. Nagrade će biti dodijeljene ukupno 12 kategorija a osim pomenutih tu su još nagrada za životno djelo, nagrada za razvoj sporta, nagrada za fer-plej – sportski uzor, nagrada za najboljeg sportistu u sportu za invalide, nagrada za najbolju ekipu u sportu za invalide i nagrada publike o kojoj će odlučiti posjetioci portala www.nezavisne.com. Proglašenje najboljih sportista BiH u 2020. godini bit će emitirano 14. decembra u 20 sati na BHT 1 i portalu www.nezavisne.com.


Pioniri trijumfalno završili Superligu – RK "Lavovi BP"\nPioniri trijumfalno završili Superligu\nU subotu 05.05.2018. u Novom Sadu je odigran deveti, finalni, turnir Superlige Vojvodine za pionire (dečaci rođeni 2003. i mlađi). Na ovom turniru pioniri Lavova su se sastali sa ekipama iz gornjeg dela tabele RK Dinamo iz Pančeva i RK Potisje Pletex iz Ade i zabeležili dve važne pobede.\nU prvoj utakmici protiv vršnjaka iz Pančeva, koje je eventualna pobeda mogla dovesti na 4. mesto u Superligi i plasman na prvenstvo Srbije, Lavovi su pružili vrhunsku partiju i već na poluvremenu imaju nedostižnih + 10. U drugom poluvremenu su šansu dobili svi igrači, a konačan rezultat je glasio RK Lavovi BP – RK Dinamo 21:9 (12:2).\nU drugoj utakmici, Lavovi su se sastali sa ekipom iz Ade u utakmici koja je direktno odlučivala o vicešampionskoj tituli, pošto je novosadska Vojvodine već obezbedila titulu šampiona. Viđena je odlična utakmica sa dosta preokreta i žestoke borbe, koje se ne bi postidele ni neke seniorske lige. Lavovima je u ovom meču i nerešen rezultat donosio srebrnu medalju. Celo prvo poluvreme igralo se gol za gol, tako da nijedna ekipa nije uspela da oistvari više od 1 gola prednosti, a rezultat je čak 10 puta izjednačavan. Iako su pioniri Lavova u nekoliko navrata propustili dobre prilike da se odlepe na 2 gola prednosti, ipak na poluvreme odlaze sa minimalnom prednošću. U drugom poluvremenu je viđena ista priče sve do 8 minuta do kraja, kada ekipa iz Ade uspeva serijom od 3:0 da dođe do prve opipljive prednosti (13:16). Izgleda da su u tim momentima protivnički igrači pomislili da su prelomili utakmicu, što im se osvetilo. Lavići konsoliduju svoje redove, i u narednih 6 minuta serijom od 6:1 preokreću rezultat u svoju korist (19:17). U preostalih par minuta do kraja izuzetno skoncentrisanom i mudrom igrom čuvaju ovih +2, tako da je konačan rezultat glasio RK Lavovi BP – RK Potisje Pletex 21:19 (11:10).\nNa ovaj način pionirska selekcija Lavova ostvarila je veliki uspeh osvojivši drugo mesto u Superligi Vojvodine, odmah iza neprikosnovene Vojvodine. Pionire Lavova očekuje državno prvenstvo koje se održava u Arilju, u periodu od 18. do 20.05.2018.\n◂ Dva poraza najmlađih\nKadeti završili Superligu na 7. mestu ▸


Tanjug 21. oktobra 2019. 09:22\nBEOGRAD – Na svaki evro subvencija koje Srbija daje bilo domaćim ili stranim investitorima, u državnu kasu se vrati šest puta više novca, pokazuje analiza Ministarstva privrede.\n„U petoj godini, u punoj uposlenosti po realizaciji projekta, u budžet Srbije će se po osnovu poreza i doprinosa sliti oko 760 miliona evra“, kaže Stevanović.\nOd tog broja, najviše podsticaja je otišlo u sektor autoindustrije gde je realizovano 28 projekata, 14 je dodeljeno preduzećima u industriji tekstila, 10 u prehrambenom sektoru…\n„Gotovo da nema oblasti gde investitori nisu ostvarili pravo na podsticaje“, ističe Stevanović.\nMeđutim, napominje, „niko nema pravo da se ljuti“ jer je država, kaže, zakonskom regulativom izjednačila mogućnost, prava i obaveze i domaćih i stranih investitora kada je reč o konkurisanju za podsticaje.\nNa svakome od njih je da odabere, dodaje, da li im je potrebna novčana podrška, refundiranje određenih sredstava, zemljište…\n„Možda smo zato u procentima u zaostatku u odnosu na strane investitore“, ali mogućnost da dobiju podsticaje imaju svi domaći privrednici, poručio je Stevanović.\nNakon godina urušavanja srpske privrede, navodi Stevanović, od 2001. do 2012. godine, nije jednostavno, kaže, da se „preko noći“ pojave domaći investitori sa snagom nemačkih ili kineskih investitora…


Navaljni i Rusija: Najveći kritičar Kremlja se vraća u Moskvu - BBC News na srpskom - Dnevni list Danas\nPočetna » BBC News na srpskom » Navaljni i Rusija: Najveći kritičar Kremlja se vraća u Moskvu\n0Piše: BBC News na srpskom 17. januara 2021. 18.29\nKritičar Kremlja Aleksej Navaljni bi trebalo da se vrati u nedelju u Moskvu, prvi put otkako je prošle godine umalo ubijen nervnim agensom.\nNaavljni se ukrcao u avion koji je krenuo iz Berlina nešto posle 15:30 časova.\nOn je rekao da iza napada na njega stoji vlast u Rusiji, što su potvrdili nalazi istraživačkih novinara, ali Kremlj negira.\nNavaljni će se možda suočiti sa hapšenjem po povratku iz Nemačke. U međuvremenu je njegov avion preusmeren sa aerodroma Vnukovo na Šeremetjevo, što je potvrdila avio-kompanija Pobeda.\nNavaljni, koji je bio na lečenju u Nemačkoj, apelovao je na pristalice da ga dočekaju u Moksvi, a na Fejsbuku je napravljena stranica „Upoznajmo Navaljnog“.\nNakon ulaska u avion prevoznika Pobeda, opozicioni političar je rekao: „Siguran sam da će sve biti apsolutno u redu, danas sam veoma srećan“.\nAleksej Navaljni pozvao je pristalice da „dođu i upoznaju ga“ na aerodromu Vnukovo u nedelju, a veliki broj ljudi će verovatno pokušati da učini upravo to.\nPrema saopštenju, za Navaljnim je objavljena poternica „sa nalogom da bude uhapšen kada se utvrdi njegovo prebivalište“.


Šetnja sećanja u čast Vuka Stoiljkovića\nAleksandra Đorđević februar 9, 2015 17:23 h Dogadjaj, Info, Najave, Region, Vesti 0\nU utorak, 10. februara, navršava se godinu dana od ubistva Vuka Stoiljkovića. Godišnjica će biti obeležena šetnjom sećanja i panelom na temu bezbednost mladih.\nOkupljanje počinje od 11.30 sati ispred Kancelarije za mlade (Obrenovićeva 38), a šetnja, koju organizuje Radna grupa za bezbednost mladih Niša, počinje u 11.55 sati. Povorka će proći kroz centar grada do Gradske kuće, gde će oko 12.10h početi panel „Mehanizmi podrške u borbi protiv nasilja mladih i nad mladima“\nKao završnica panela biće održana osnivačka Skupština Fondacije „Vuk Stoiljković“, ideje koja je pokrenuta u februaru 2014. godine. Fondacija će početi sa radom na godišnjicu od ubistva Vuka Stoiljkovića, a kao prvu inicijativu predložiće da 10. februar u Nišu bude proglašen Danom borbe protiv nasilja.\ngodišnjicaMehanizmi podrške borbi protiv nasilja mladih i nad mladimapanelšetnja sećanjaVuk Stoiljković


Destani: Nacionalni savet uputio zahtev u ime svih Albanaca - JUGPRESS\nDestani: Nacionalni savet uputio zahtev u ime svih Albanaca\nPredsednik Demokratske unije doline (DUD) Skender Destani rekao je za JUGpress da albanski predstavnici sa juga Srbije nisu tražili od Skupštine Kosova izglasavanje odluke o pripajanju tri opštine već pomoć u vezi obrazovanja na albanskom jeziku i rešavanje drugih problema.\n“Ne verujem da su tražili rešavanje statusa Preševske doline a i Ustav Kosova zabranjuje pripajanje drugih teritorije ili oduzimanje teritorije Kosova”, rekao je Destani.\n“Zna se u kakvom je stanju prosveta u Preševu, Bujanovcu i Medveđi sa udžbenicima na albanskom jeziku. To je veliki problem koji država Srbija, na žalost, neće da rešava”rekao je Destani i dodao da “ako država Srbija to neće da rešava, onda mi tražimo pomoć od Kosova i Albanije”.\n” Izgleda da i ovi iz Albanije ne žele da se mešaju u politiku i preostaje samo Kosovo. To je sigurno predlog Albanskog nacionalnog veća da se potpiše dogovor sa Ministarstvom u vezi rešvanja preblema tekstova na albanskom jeziku za šta mislim da je u redu i politički i pravno zasnovan zahtev Albanaca”.\nNa pitanje kako gleda na komentare da su te zahteve potpisala trojica političara iz Partije za demokratsko delovanje i da on nije ponudjen drugim strankama na potpisivanje, Destani je rekao da se ne može ići po političkim strankama.\n” Zahtev je u ime Nacionalnog veća, koje predstavlja Albance u Srbiji. Mislim da je u redu i s pravne i političke strane, jer je zahtev u ime Albanca predstavio najveći organ koji predstavlja Albance u Srbiji. Ne moraju tu političke stranke da se potpišu”, rekao je Destani..


Anastasija je odlično raspoložena dočekivala goste na proslavi 23. rođendana, a među prvima pojavile su se njene koleginice Marina Visković i Aleksandra Mladenović, koje su ponele provokativne odevne kombinacije.\nMarina Visković na rođendanu Anastasije Ražnatović\nProducent "Granda" Žika Jakšić nije želeo da propusti ovu feštu, kao i sin folk dive Lepe Brene, Viktor Živojinović, koji je došao ruku pod ruku sa devojkom Sandrom Miljaković.\n(VIDEO) ANASTASIJA ZABLISTALA NA ROĐENDANU Napunila je 23 godine i nikad bolje nije izgledala - prekratka haljina i uzak struk\nAleksandra Mladenović na rođendanu Anastasije Ražnatović\nMeđu zvanicama našao se i biznismen Bogdan Srejović, dečko Cece Ražnatović, a kao gost iznenađenja pojavila se pevačica Elma Sinanović, koja će Anastasiji otpevati omiljene pesme.\nPoznata blogerka Tamara Kalinić bila je takođe jedna od gošći, čiji dolazak na slavlje je i te kako privukao pažnju prisutnih.\nTamara Kalinić na rođendanu Anastasije Ražnatović\nViše detalja potražite u fotografijama u nastavku ili u snimcima u okviru teksta.\nRođendan Anastasije Ražnatović\nViki Miljković sa suprugom Tašketom\n(VIDEO) CECIN DEČKO SA ĆERKOM ODVRNUO ANASTASIJIN HIT Obratili se Ražnatovićki i oduševili


Promo - Stranica 5 od 6 - GRENEF\nU cilju zaštite životne sredine i poštovanja ekoloških standarda, kao neizostavni deo u odgovornom upravljanju površinskim vodama, moramo istaknuti i njeno prečišćavanje od štetnih materija. Ovaj...\nPromo3 godine ranije\nPonoseći se revolucionarnom energetskom efikasnošću i uglađenim, ultratankim dizajnom, LG OLED televizori ugađaju očima maksimalnim kvalitetom slike, a potrošnja struje ostaje minimalna. Pored toga, LG zakrivljeni...\nBaumitov Viva Istraživački Park je najveći istraživački centar u Evropi namenjen za uporedne studije o građevinskom materijalu. Glavni cilj ovog centra je ispitivanje i poređenje uticaja...\nBLÜCHER® odvodni sistemi, svetski lider u sistemima za odvodnju od nerđajućeg čelika, od 1965. godine proizvodi podne slivnike, kanale, oluke i cevi. Proizvođač sertifikovan po ISO...\nACO LipuSmart predstavlja sledeću generaciju separatora za mast koji integriše separator masti, uzorkovanje, prepumpavanje i upravljački sistem celog uređaja u jedan proizvod. Uređaj je kompaktan, a...\nKuhinje za moderne usluge keteringa, pored kvalitetnih namirnica, znanja i umeća kuvara, zahtevaju i veliku brzinu u pripremi obroka. Kako bi se ovo omogućilo na bezbedan...\nPrednosti proizvoda Kompenzovani tekući troškovi održavanja separatora masti. Niski troškovi odravanja uređaja zbog integrisanog, inovativnog sistema za unutrašnje čišćenje izmenjivača. Moguća adaptacija ureðaja u skladu sa...\nUsled gužve i prenaseljenosti Menhetna, kao najbrže rastuća četvrt Njujorka, Bruklin lagano preuzima primat u smeštaju turista. Trenutno najsnažnija tačka alternativnog talasa i središte sastajanja hipstera,...\nACO svetlosna okna omogućavaju potpuno novi koncept u uređenju podrumskih prostorija. Zahvaljujući svojoj strukturi, beloj boji i priključku za vezivanje odvodne cevi, pružaju podrumskim prostorijama sigurnost,...\nLuksuzni sistemi u kombinaciji aluminijum-drvo W-ST 81, W-PLUS 89 i W-THERM 104 Idealna kombinacija postojanog i čvrstog aluminijuma i plemenitog drveta kao unutrašnje obloge napravljena je...\nProzori i vrata od aluminijuma iz LINEAL serije dizajnirani su u Tehnomarketu sa ciljem da maksimalno iskoriste prednosti aluminijuma u izradi prozora i vrata nove generacije,...\nPlanirate renoviranje ili izgradnju vašeg doma, dvorišta ili bašte? Pre nego što počnete, imajte na umu da je pouzdan sistem za odvodnjavanje neophodan i unutar i...\nIntegrisana zaptivka kao standard Kompanija ACO nakon 40 godina kontinuiranog ulaganja u razvoj kanala za linijsko odvodnjavanje opet podiže lestvicu na najviši nivo. Suočen sa činjenicom...\nSvi naši proizvodi napravljeni su sa puno pažnje i iz obnovljivih resursa. Naša visoka svest o zaštiti prirodne sredine i ekologije, obuhvata sve faze proizvodnje, koje...\n“Želimo da ljudi žive zdravo, energetski efikasno i lepo. Sve što je za to potrebno mi ovde ispitujemo“, objasnio je Robert Schmid, osnivač Viva istraživačkog parka....\nDrvo iz obnovljivih resursa u vašem domu – kvalitet i trajnost Svi naši proizvodi napravljeni su sa puno pažnje i iz obnovljivih resursa. Naša visoka svest...


Partizan sve moćniji, protiv Vršca ''plus 42''! - Sportske.net\nPartizan sve moćniji, protiv Vršca ''plus 42''!\nČetiri utakmice, četiri pobede ekipe Partizana u Superligi. Uz sve bolju igru.\nĐordi Bertomeu ipak neće pred novinare u BeograduČanak pred Vršac: "Možemo i moramo bolje nego protiv Dinamika"Partizan bi u Evrokup, a mogao bi i u Evroligu!?SLS - Nove kazne za Partizan i ZvezduPartizan pušta u prodaju komplete karata za duele u "Pioniru"\nEkipa Nenada Čanka nastavila je sa pobedama u Grupi B Superlige Srbije. Večeras su crno-beli ostavili i najbolji utisak, pošto su kao domaćini u dvorani ''Aleksandar Nikolić'' savladali ekipu Vršca sa više nego ubedljivih 108-66.\nSve je bilo rešeno još posle prvog poluvremena, koje je Partizan odlično odigrao i dobio ga sa čak 28 poena razlike - 61:33, uz još jednu odličnu partiju Vilijams-Gosa, ali i novajlije Amide Brajme.\nU nastavku je Partizanu ostalo da rutinski privede posao kraju, što su crno-beli i učinili i na kraju se zaustavili na ''plus 42'' - 108:66.\nVilijams Gos se zaustavio na 20 poena i šest asistencija, a centri crno-belih ostvarili su ''dabl-dabl'' učinak. Marko Pecarski je upisao 15 poena i 13 skokova, a Amida Brajma 15 poena i 10 skokova. Vanja Marinković je upisao 14 poena, a Đorđe Gagić 10.\nKod Vrščana najefikasniji Mirko Đerić sa 14 poena.\nPartizan se učvrstio na čelu tabele sa maksimalnim učinkom, Vršac sada ima dve pobede i dva poraza.